O kompaniji Beocontrol - Transport robe Beocontrol Logistics\nO kompaniji Beocontrol\nBeocontrol Logistic > O kompaniji Beocontrol\nKompanija Beocontrol osnovana je 2000. godine sa ciljem da klijentima obezbedi kvalitetnu i brzu uslugu organizovanja transporta robe bilo gde na Svetu.\nKonstantnim ulaganjem u najsavremeniju opremu, praćenjem svetskih standarda u pružanju usluga, kvalitetom, efikasnošću i konkurentnim cenama kompanija Beocontrol je uspela da se nametne kao jedna od najprestižnijih u Srbiji i regionu.\nZahvaljujući poverenju svojih klijenata tokom proteklih 19 godina proširili smo svoju mrežu po celom regionu i danas kompanija Beocontrol ima kancelarije u Beogradu, Podgorici, Prištini, Novom Sadu, Čačku i Nišu, a uskoro otvara i poslovnice u Hrvatskoj i Sloveniji.\nPartnerska mreža od preko 1 000 agenata i uspešna saradnja sa kompanijama iz 37 zemalja širom Evrope omogućavaju kompaniji Beocontrol da svoje usluge nudi širom sveta od vrata do vrata.\nU želji da izađemo u susret potrebama sve većeg broja klijenata proširili smo paletu usluga. U svojoj ponudi imamo i usluge pakovanja, skladištenja, logistike, distribucije i špedicije.\nMisija kompanije Beocontrol je ista od samog osnivanja – zadovoljni klijenti. Nastojimo da izađemo u susret svim Vašim zahtevima pružajući Vam najkvalitetniju uslugu transporta nalazeći najoptimalnija i najkvalitetnija rešenja za realizaciju Vaših projekata.\nKompanija Beocontrol već preduzima sve neophodne korake kako bi vrhunskim kvalitetom i profesionalnom uslugom zauzela lidersku poziciju u oblasti organizovanja transporta na teritoriji cele Evrope.\nNaša vizija je kristalno jasna: Da kompanija Beocontrol postane sinonim za kvalitetnu, povoljnu i sigurnu uslugu transporta robe bilo gde na Svetu.\nKompanija Beocontrol insistira na zasluženom poverenju svojih klijenata i pružanju potpune sigurnosti. Svaki posao sklopljen sa kompanijom Beocontrol verifikuje se ugovorom, čime klijentima pružamo pravnu garanciju kako za izvršenje posla, tako i za pravičnu i fer nadoknadu u slučaju oštećenja robe za čiji smo transport preuzeli odgovornost.\nKompanija Beocontrol transport organizuje tako da rizik od nastanka štete svede na najmanju moguću meru. Da bismo dodatno obezbedili svoje klijente u slučaju bilo kakve štete koja može nastati tokom transporta, njihovu robu osiguravamo kod renomiranih osiguravajućih kuća, sa kojima imamo zaključene ugovore – Basler, Uniqa, Dunav, Wiener Städtische.\nVaš zahtev za ponudu transporta, kao i eventualna pitanja možete poslati na info@beocontrol.com


Srbi besni, najveći izazov Vučićevom režimu dosad | Kosova.info\nDom|Najnovije|Srbi besni, najveći izazov Vučićevom režimu dosad\n“Srbi su besni”, “Najveći izazov Vučićevom režimu”, “Građanski rat”, samo su neki od naslova kojim hrvatski mediji najavljuju današnju blokadu Srbije koja će biti organizovana na 52 lokacije širom zemlje u znak protesta protiv zakona o referendumu čije je potpisivanje najavio predsednik Aleksandar Vučić.\n24 sata.hr piše kako se danas očekuje nastavak prošlonedeljnih nemira na kojima je širom Srbije došlo do fizičkih obračuna i sporne situacije kada je bagerirsta krenuo vozilom na građane koji su mirno blokirali lokalni put u Šapcu.\nIndex.hr podseća kako su u Šapcu tokom prošlonedeljnih protesta maskirani mladićii s kapuljačama na glavi na ljude koji su mirno protestovali išli bagerima, letvama i čekićima, a potom se sa protesta odvezli u „škodama“, za koje aktivisti sumnjaju da su službena vozila lokalne uprave u Šapcu.\nSpominju i Dragana Milovanovića Crnog, koji se suprostavio bageristi zbog čega je i uhapšen, citirajući izjavu njegovog prijatelja koji tvrdi da ga danima traže Vućićevi batinaši.\nIndex podseća i da su ti isti batinaši pretukli fotografa Andriju Vukelića nakon što je došao da fotografiše stranački skup vladajućeg SNS-a.\nTakođe su se osvrnuil i na izjavu ministara policije Aleksandara Vulina koji je proteste okarakterisao kao fašističke, uz komentar da je ovakva izjava nekog ko je na poziciji državnog ministra krajnje neukusna.\nJutarnji list navodi kako će današnji protesti biti najveći izazov Vučićevom režimu dosad, a Dnevnik.hr napominje da će se protesti u znak podrške građanima Srbije dogoditi i u Njujorku ispred sedišta UN-a,u Berlinu pored Brandenburških vrata, a moguće i ispred sedišta „Rio Tinta“ u Londonu.\nPodsetimo, Ekološki ustanak, kako su ovi protesti nazvani, pokrenut je zbog namere vlasti, na čelu s predsednikom Aleksandrom Vučićem i premijerkom Anom Brnabić, da multinacionalnoj metalurško-rudarskoj korporaciji Rito Tinto dopusti otvaranje rudnika litijuma u dolini Jadra.\nAkcije blokade za danas najavilo je nekoliko ekoloških udruženja, a predvode ih organizacije „Kreni promeni“ i „Ekološki ustanak“. Za ovu subotu najavljena je blokada saobraćaja koja će trajati i duže od sat vremena, ministar policije je dao dozvolu policiji da „primeni nasilje“, a lideri pokreta rekli su da neće odstupiti od jasnih zahteva.


ARMAGEDDON :: Razonoda :: Vesti za portal\nod Lord taj Pet Jul 25, 2008 12:02 am\nRadovan Karadžić uhapšen!\nRadovan Karadzic za vreme dok je bio slobodan,1994\nSavet za nacionalnu bezbednost saopštio je večeras da je uhapšen bivši lider bosanskih Srba i haški optuženik Radovan Karadžić.\nRadovan Karadzic sada ,2088. godine\nKako se navodi, akcijom srpskih službi bezbednosti lider bosanskih Srba je lociran, lišen slobode i priveden istražnom sudiji Veća za ratne zločine u Beogradu.\nU saopštenju se međutim ne navodi kada i gde je Karadžić uhapšen.\nRadovan Karadžić je rođen 19. juna 1944. godine u selu Petnica nedaleko od Šavnika, na Durmitoru, u Crnoj Gori, gde je proveo detinjstvo.\nU Sarajevo je došao 1960. godine gde je završio srednju medicinsku školu i 1971. diplomirao na Medicinskom fakultetu na kome je specijalizirao psihijatriju. Deo školovanja proveo je u Sjedinjenim američkim državama, gde je proučavao psihoterapiju i američku poeziju.\nPrethodno su propali njegovi pokušaji da dovede porodicu u Beograd. Supruga Ljiljana, koja je takođe neuropsihijatar, konkurisala je u istom Domu zdravlja u Beogradu ali nije primljena.\nZvanično je počeo da se bavi politikom 1989. godine kada je osnovao Srpsku demokratsku stranku (SDS). U julu 1990. izabran je za prvog predsednika stranke. Od ukupno 222 glasa on je dobio 221.\nBio je član Predsedništva BiH.\nNakon proglašenja nezavisne Republike srpskog naroda u BiH 9. januara 1992, koja je kasnije preimenovana u Republiku Srpsku (RS), Karadžić je postao njen prvi predsednik.\nHaški tribunal je 14. oktobra 2002. otpečatio izmenjenu i dopunjenu optužnicu protiv Karadžića (optužnica je potvrđena 31. maja 2000. ali je ostala zapečaćena), koja je objedinjavala prethodne dve i razdvojena je od optužnice protiv Mladića. Nova optužnica ima 11 tačaka, kojima se Karadžiću stavlja na teret genocid i saučestništvo u genocidu, žločini protiv čovečnosti, kršenje zakona i običaja ratovanja.\nPosle pojačanog pritiska međunarodnih bezbednosnih snaga u BiH na Karadžićevu porodicu i hapšenja njegovog sina Saše na Palama u julu 2005. (bio u desetodnevnom pritvoru), Karadžićeva supruga Ljiljana pozvala je Radovana Karadžića da se preda Haškom tribunalu. Tu poruku mu je poslala u ekskluzivnom intervjuu za televiziju Asošijeted pres (AP), 28. jula 2005.


NBA košarkaši su za njih mali: Ko su rastom najviši ljudi ikada? - Body.ba\nDivovi koji se pamte\nDok se NBA liga može smatrati pravim skupom ljudskih divova natprosječne visine koji uveliko premašuju prosječnu visinu muškaraca u svijetu koja iznosi 170 centimetara, postoje i ljudi koji su toliko visoki da za njih čak i najviši košarkaši djeluju niskima.\nBudući da je to uvijek veoma interesantna tema, historija itekako dobro pamti i bilježi rekorde najviših ljudi svijeta. Stoga ćemo u nastavku reći nešto više o 10 rastom najviših ljudi svijeta koji su zapamćeni i čija mjerenja su prihvaćena kao validna.\nNovajlija na NBA parketima Senegalac Elhadji Tacko Fall, j...\nStvari o kojima najimpresivnije razvijeni ljudi vode račun...


Ključna Riječ mahe\n1. HERA objavila rezultate osamnaeste sjednice Upravnog vije?a\n2. U Srbiji nije izgra?ena nijedna mala hidroelektrana na lokacijama koje su dodijeljene javnim pozivom\n3. ZA NE VJEROVATI !\n4. Objavljen popis tvrtci koje su dostavile ponude za koncesije za izgradnju malih hidroelektrana u Crnoj Gori\n5. Elektroprivreda Srbije planira izgraditi osam novih MAHE u 2012.\n... ?e ove projekte sa 45 milijuna eura. Za osam novih malih hidroelektrana (Boban, ?elije, Braje, Zlatibor, Parmenac, Rovni, Selova i Vrutci) ?e se odvojiti 19 milijuna eura. Ukupna snaga tih 8 MAHE ?e biti ...\n6. Srbija, Crna Gora i Makedonija imaju veliki potencijal za MAHE\n7. U Republici Srpskoj od 112 koncesija za male hidroelektrane, samo jedna radi\n8. EPS i Dunav osiguranje grade MAHE i solar na Zlatiboru\nGeneralni direktor EPS-a (Elektroprivrede Srbije) Dragomir Markovi?, potpisao je sa generalnom direktoricom Dunav osiguranja Milenkom Jezdimirovi? i predsjednikom op?ine ?ajetina Milanom Stamatovi?em protokol ...\n10. U Crnoj Gori vlada veliko zanimanje za koncesije za izgradnju MAHE\n11. Raspisani javni natje?aji za male hidroelektrane na rijeci Kolini\n... djeluje sa samo 2%. Slika 2: Udio u ukupnoj proizvodnji elektri?ne energije iz hidroelektrana u svijetu (izvor: www.iea.org) 1995. godine je instalirana snaga svih malih hidroelektrana (MAHE) u ...


SA POLITIKOM PAVIĆEVIĆA SE NE SLAŽU SVI FUNKCIONERI i ČLANOVI\nKuda će ići Crnogorska vidjeće se narednih dana kada se očekuje odluka o budućnosti budvanske vlasti\n6383 pregleda\t22 komentar(a)\nPavićević na opozicionom skupu “Gotov je” (arhiva), Foto: Filip Roganović\nPolitika koju vodi predsjednik Crnogorske Vladimir Pavićević suprotna je „interesima“ dijela stranačkih funkcionera i članova, a u stranci mu zamjeraju za “lutanje” oko učestvovanja u budvanskoj vlasti, približavanje Demokratama i njegove sve vidljivije blagonaklone poruke srpskom biračkom tijelu, saznaju “Vijesti”.\nOtvoreni sukob između Crnogorske i Demokratskog fronta otvorio je upravo Pavićević, porukom da je on više uradio za dobro Srba i Srbije nego svi lideri Demokratskog fronta zajedno.\nUslijedio je rat saopštenjima, usljed koga su lokalni funkcioneri DF-a morali da se izvinjavaju kolegama iz Crnogorske.\nNa Pavićevićevu stranu stao je bivši predsjednik Crnogorske Dragan Purko Ivančević koji je javno poručio da su napadi na Pavićevića podli i da čitavo Predsjedništvo Crnogorske podržava predsjednika partije.\nMeđutim, prema nezvaničnim informacijama, DPS je već krenuo u akciju da Pavićevića stavi pod svoju kontrolu, a to uključuje i pojedine članove Crnogorske u Budvi. On to nije potvrdio ni demantovao.\nPodsjetimo da se Crnogorska DPS-u zamjerila najprije prošlog ljeta kada je odlučeno da stranka uđe u vlast sa opozicionim političkim partijama, umjesto da je ruši sa DPS-om. Sljedeća odluka koju u DPS-u nijesu zaboravili je odluka Crnogorske da izađe iz koalicije u kojoj su u Podgorici bili sa DPS-om. Ta odluka je bila pravdana izbijanjem afere “Koverta” jer je tada Pavićević poručio da ne žele da budu u savezništvu sa onima koji kupuju glasove i mandate i sa Demokratama i DEMOS-om odmah započeo proteste pod parolom “Gotov je”.\nIndikativno je da napadi na predsjednika Crnogorske dolaze u momentu kada je skoro ozvaničen politički savez Crnogorske sa Demokratama Alekse Bečića. Ovaj savez se najavljuje kao građanski i emancipatorski za Crnu Goru, a imajući u vidu nedavnu podršku EU za usvajanje Briselskog plana u Skupštini Crne Gore, stiče se utisak da je obezbijeđena i međunarodna podrška.\nViše sagovornika reklo je “Vijestima” da “spavači” DPS-a u Crnogorskoj žele momentalni izlazak te partije iz vlasti u Budvi, dok Pavićević insistira na ostanku.\nKuda će ići Crnogorska, vjerovatno će se vidjeti već narednih dana kada se očekuje konačno odlučivanje o budućnosti budvanske vlasti. Iako je najavljeno održavanja stranačkog sastanka za početak ove sedmice, nikako da se odredi termin, kada će se članovi ove političke partije sastati i odlučiti da li će ostati u budvanskoj vlasti.\nDemokratska Crna GoraAleksa BečićDragan Purko IvančevićBudva vlastCrnogorskaVladimir Pavićević


OSSRB - Srbija za treće mesto protiv Poljske (nedelja, 17.30 - RTS i TV Arena Sport)\nPoslednji duel Srbije i Italije odigran je na današnji dan pre tačno 10 godina u Beču, u finalu EP 2011, kada je Srbija osvojila drugu titulu prvaka Evrope.\nU uvodnom setu vođena je velika borba. Povela je Srbija na početku sa 8:4, ali je Italija serijom od četiri poena uspela da poravna rezultat. Do sredine seta igralo se poena za poena, kada je Italija uspela prvi put da dođe do vođstva (19:17), ali su seniori Srbije ovog puta odgovorili sa četiri poena i ponovo poveli. Ipak, Italijani su u neizvesnoj završnici uspeli da iskoriste četvrtu set loptu i došli su do prednosti – 29:27.\nIzjednačena igra je nastavljena i u drugom periodu. Srbija je ponovo bolje otvorila set (8:6), ali je Italija uspela da prekorne rezultat i povela je sa 12:9. U tim trenucima u igru je, po prvi put na turniru, ušao kapiten Nemanja Petrić, koji je u nastavku doneo nekoliko važnih poena. Pokušali su izabranici Slobodana Kovača da uhvate priključak u ovom setu, čak su i poveli sa 18:17, ali je Italija na kraju uspela da duplira svoju prednost – 25:22.\nNije Srbija poklekla pod pritiskom koji je stvarao rezultat na semaforu. U treći set su aktuelni prvaci Evrope ušli sa željom da dođu do izjednačenja na što lakši način. Poveli su prvo sa 8:6 i 14:12, pa sa 19:17, ali su Italijani uspeli da izjednače rezultat (19:19). Međutim, Srbija se ni tada nije predavala, ponovo je povela i u završnici je iskoristila prvu meč loptu, koja joj je donela rezultatsko rasterećenje – 25:23.\nNažalost, Italija je bila uspešnija u četvrtom set. Na početku su Italijani stekli veliku rezultatsku prednost, koja im je omogućila da izađu kao pobednici kako iz ovog seta (25:18), tako i iz ovog meča – 3:1.\nSrbija će za treće mesto igrati sa Poljskom u nedelju od 17.30 časova, dok će se finale između Slovenije i Italije odigrati od 21.00 čas. Direktne prenose svih utakmica možete pratiti na kanalima RTS-a i TV Arena Sport.\nSlovenija i Italija su prolazom u finale obezbedile plasman na jubilarno XX SP 2022. u konkurenciji odbojkaša, koje će se odigrati u Rusiji od 26. avgusta do 11. septembra\nSRBIJA – ITALIJA 1:3 (27:29, 22:25, 25:23, 18:25)


U ponedjeljak velika akcija čišćenja stadiona Koševo, u toku i postavljanje novog semafora – Sport Centar U ponedjeljak velika akcija čišćenja stadiona Koševo, u toku i postavljanje novog semafora – Sport Centar\nOrganizacioni odbor Evropskog olimpijskog festivala mladih (EYOF) koji će naredne godine biti održan u Sarajevu i Istočnom Sarajevu, donio je odluku da se otvaranje ovog velikog sportskog događaja održi na Olimpijskom stadionu “Asim Ferhatović Hase”.\nS obzirom na to da je vlasnik Olimpijskog stadiona, Općina Centar Sarajevo predvođena načelnikom Nedžadom Ajnadžićem uzela je aktivno učešće u organizaciji ovog velikog sportskog događaja.\nPredstavnici Općine, “Centra za sport i rekreaciju”, te kantonalnih preduzeća “Rad” i “Park”, tim povodom održali su sastanak, a čiji je cilj bio uređenje objekta kako bi bio spreman za više od 1.500 takmičara i na desetine hiljada posjetilaca koji će prisustvovati svečanoj ceremoniji otvaranja EYOF-a.\nNa sastanku je donesena odluka da se 3. decembra organizira velika akcija čišćenja Olimpijskog stadiona na Koševu sa početkom u 10 sati. Učesnici sastanka su se usaglasili da akcija čišćenja i uređenja stadiona mora biti proširena pa je odlučeno da se pozovu sva pravna lica, ali i zainteresovani građani da se pridruže akciji i daju svoj dobrovoljni doprinos uređenju stadiona i organizaciji EYOF-a.\nOpćina Centar je u ovoj godini uložila značajna sredstva za modernizaciju stadiona. U okviru ovog projekta završeno je uspostavljanje centralne sobe za upravljanje sistemom sigurnosti, kao i pojačanje reflektorske rasvjete. Pored toga, završena je dogradnja klupe za stručne timove i rezervne igrače, te prostor za zagrijavanje igrača. U toku je postavljanje novog rezultatskog semafora, a provodi se i procedura za ugradnju novih stolica u VIP loži. Modernizacija stadiona na Koševu je uslov koji su postavile svjetska i evropska krovna fudbalska organizacija FIFA i UEFA kao preduslov za odigravanje međunarodnih utakmica na ovom stadionu, saopćeno je iz Općine Centar.\nasim ferhatovic haseeyofstadion kosevo\nObnova travnjaka i postavljanje brojčanika naredni projekti na stadionu Koševo\nAutor: FENA, apr 25, 2019\nOvog vikenda osmi međunarodni memorijalni turnir “Josip Katalinski Škija”\n“Nećemo prodavati Koševo, želimo moderan stadion i arenu sa poslovnim prostorima”


Tradicionalni jesenji kamp od 7. do 10. oktobra\nNaslovna » BG svaštara » Ekologija » Tradicionalni jesenji kamp od 7. do 10. oktobra\nNeko drugi 5. oktobar 2013. Ekologija Komentari su isključeni na Tradicionalni jesenji kamp od 7. do 10. oktobra\nJKP „Zelenilo-Beograd“ organizovaće tradicionalni jesenji kamp od 7. do 10. oktobra na Velikom ratnom ostrvu.\nKamp se organizuje u skladu sa Programom zaštite i razvoja zaštićenog prirodnog dobra „Veliko ratno ostrvo“. Tema ovogodišnjeg kampa je „Upravljanje zaštitom prirodnih dobara na podučju grada Beograda“.\nUčestvovaće predstavnici Sekretarijata za zaštitu životne sredine i predstavnici stručnih institucija, i oko 50 studenata i profesora sledećih fakulteta: Tehnološko-metalurškog, Biološkog, Šumarskog, Fakulteta bezbednosti, Geografskog, Rudarsko-geološkog fakulteta, Visoke turističke škole i Fakulteta za primenjenu ekologiju „Futura“.\n„Zelenilo – Beograd“ je upravljač zaštićenih područja uže zone grada Beograda: prirodnog dobra „Veliko ratno ostrvo“ – predeo izuzetnih odlika, prirodnog dobra „Banjička šuma“ – spomenik prirode, Akademskog i Pionirskog parka, kao i 33 pojedinačna stabala, spomenika prirode. (Beoinfo)\nTagovibg svaštara dub ekologija veliko ratno ostrvo vesti\nPrethodni Korisnicama Sigurne kuće uručeni odeća, posteljina i igračke\nSledeći Festival Tolkinove fantazije, 5. i 6. oktobar


Zbog nevremena moguće obustavljanje rada Sarajevske žičare • fejm.ba\nZbog narandžastog upozorenja, odnosno očekivanih udara jakog olujnog vjetra južnog smjera, danas i u narednim danima, može doći do privremenog zastoja ili potpune obustave u radu Sarajevske žičare, saopćeno je iz JP Sarajevo, prenosi Anadolu Agency (AA).\nNarandžasto upozorenje izdao je Federalni hidrometeorološki zavod Bosne i Hercegovine (FHMZBiH).\nZbog jakog vjetra na lokalitetu Međunarodnog aerodroma Sarajevo danas su otkazani dolazni letovi iz Istanbula i Minhena.\n“Otkazani su dolazni letovi iz Istanbula, prevoznika Pegasus Airlines i Lufthansin let iz Minhena. Samim tim, otkazani su i odlazni letovi za ove destinacije”, potvrdili su ranije za AA s Međunarodnog aerodroma Sarajevo.\n“Pozivamo sve koji se spremaju na put ili očekuju nekoga, da status leta provjere putem naše web stranice ili broja telefona”, dodali su.\nI iz Kantonalne uprave civilne zaštite u četvrtak su upozorili sva pravna i fizička lica da odmah i u skladu sa svojim nadležnostima i obavezama poduzmu neophodne mjere zaštite i spašavanja od jakog vjetra s obzirom da se u narednom vremenskom periodu, prema prognozama Federalnog hidrometeorološkog zavoda, na području Kantona Sarajevo očekuje jaki vjetar južnog smjera sa olujnim udarima, čija će brzina biti od 65 do 75 kilometara na sat.\nPovezane vijesti:meteoalarm, naslovna, sarajevska žičara, trebević\nDodijeljene nagrade ˝Tomislav Trojak˝: ˝Deda˝ najbolja sportska fotografija u BiH


Zašto Duško, a ne Milo?\nM. D. 26. oktobra 2016. 10:14\nVest da je Predsedništvo vladajuće DPS odlučilo da za mandatara za sastav nove predloži potpredsednika aktuelne vlade Duška Markovića ođeknula je u regionu kao manje-više gotova stvar da se aktuelni premijer Milo Đukanović povlači iz politike.\nBez obzira na povlačenje sa državnih funkcija, Milo Đukanović će sigurno ostati na čelu DPS-a, makar do novog Kongresa koji bi trebalo da bude održan u leto 2020. godine, piše provladina Pobjeda.\nInače, Đukanović se do sada dva puta povlačio sa državnih funkcija i ponovo se vraćao – 2006. i 2010.\nPozivajući se na svoja saznanja, Pobjeda piše da je procena vrha partije i države da je neophodno da Đukanović bude na čelu partije jer je to zahtev i partijske baze, ali i zajednička procena da treba kadrovski osvežiti i osnažiti stranku.\nĐukanović: Ne dugujem ništa ni Zapadu ni Istoku\nĐukanović o učlanjenju Crne Gore u NATO: Možda i najvažnija odluka u…\nRusija organizovala pokušaj atentata na Mila Đukanovića?\nMedojević: Đukanović izaziva rat na Balkanu\nĐukanović je treće povlačenje nagovestio u martu ove godine, kada je u intervjuu jednoj ruskoj televiziji kazao da je ispunio sve svoje ciljeve.\n„Trudim se da budem odgovoran prema današnjim potrebama Crne Gore. Istovremeno, mislim da sam ispunio ono što su bili moji planovi i moja očekivanja u politici. Verujem da sam dao Crnoj Gori sve najbolje što sam mogao da dam“, rekao je tada Đukanović, inače, zvaničnik sa najdužim premijerskim stažom u istoriji Crne Gore.\nZašto Duško, a ne Milo, pitanje je na koje je pokušao da odgovori Boris Raonić iz Građanske alijanse, koji tu promenu vidu kao realizaciju nečega o čemu se davno šuškalo.\n„Od kada je Dušan Janjić izjavio da je na Minhenskom forumu sa Đukanovićem dogovoreno povlačenje nakon ovih izbora, po prvi put se javno progovorilo o onome o čemu se šuška odavno. Marković ili Đukanović nije posebno bitno, jer govorimo o vladi i stilu vladanja kontinuiteta, a u ovoj fazi integracijama, nama treba diskontinuitet. Ukoliko Marković skupi većinu za sastav vlade, ne očekujem bitnije novine u načinu vođenja države“, kazao je Raonić u izjavi za CdM.\nOn ceni da će najveći problem Markoviću biti taj što nema jaku političku figuru uz sebe.\n„A uz nestabilnu većinu, nagomilane probleme i promenjenu geostratešku poziciju, u kojoj CG više neće biti tolerisane stvari kao do sada, sigurno je da će ovo biti vlada sa najvećim izazovima do sada“, smatra Raonić.\nOvako je Đukanović objasnio prethodna povlačenja:\nPrvi put, Đukanović se povukao, takođe sa mesta premijera, početkom oktobra 2006. godine, ali je ostao u političkom životu Crne Gore obavljajući i dalje funkciju predsednika Demokratske partije socijalista.\nRazloge za svoje povlačenje tada je opisao kao državne, partijske i lične prirode.\n„Mislim da je ovo trenutak da neki novi ljudi, sa nekom novom energijom, treba odmah da prionu na nove poslove i da iskoristimo svaki novi dan kako bi što kvalitetnije obezbedili ostvarivanje onoga što su strateški interesi Crne Gore“, rekao je tom prilikom Đukanović.\nNa mjestu premijera tada ga je zamenio Željko Šturanović, a kada se nakon dve godine povukao iz, kako je tada saopšteno, zdravastvenih razloga, ponovo je ga je zamenio đukanović 2008.\nBraćajući se Đukanović je to obrazložio svešću o svojoj odgovornosti.\n„Svestan svoje posebne odgovornosti, prihvatio sam da promenim lične planove i pokušam da odgovorim državnim potrebama“, rekao je tada Đukanović i naglasio da i dalje „smatra veoma ubedljivim razloge zbog kojih se 2006. povukao sa državnih funkcija, ali da se vratio jer su nastupile vanredne okolnosti“.\nDrugi put, Đukanović se povukao u decembru 2010. On je tada istakao da odluka o ostavci nije nova i nije ishitrena, kao i da nije donesena pod pritiskom iznutra ili spolja.\n„Vreme koje sam proveo na najodgovornijim funkcijama traje dugo – dve decenije. Odlazim čiste savesti i uzdignuta čela, zadovoljan sa onim što sam uradio“, naveo je tada on.\nNa mesto predsjednika lade tada ga je nasledio Igor Lukšić.\nGde god da bude sedeo, u Skupštini, kao poslanik, na čelu DPS, vladi ili eventualno na mestu predsednika Crne Gore, Đukanović će i dalje biti na već jasnom putu Crne Gore ka evroatlantskim integracijama.\nĐukanović je političar koji je Crnoj Gori obezbedio nezavisnost i poveo je putem EU i NATO-a žrtvujući na tom putu i nekada veliko prijateljstvo sa Rusijom.\nNa početku političke karijere u bivšoj SFRJ, zbog stava i načina na koji je donosio odluke nazvali su ga „Milo Britva“.\nDanas je jedini političar od uticaja koji je karijeru počeo u aparatu komunističke nomenklature. Politički je nadživeo sve svoje drugove iz Saveza komunista Jugoslavije: sa vlasti su otišli i Milošević, i Gligorov, i Kučan… Đukanović je ostao.\nJoš kao student bio je predsednik omladinske organizacije.\nU vreme Miloševićeve antibirokratske revolucije bio je jedan od jurišnika u obračunu sa „starom gardom“ u Komunističkoj partiji Crne Gore, koja se kasnije transformisala u i danas vladajuću Demokratsku partiju socijalista, na čijem je čelu.\nCrna GorMilo Đukanović


Rokovi za vršenje izbornih radnji počeli su od 21. decembra 2011. godine\nNa osnovu člana 12. Odluke o obrazovanju mesnih zajednica i člana 91. Statuta opštine Novi Bečej Dobrivoj Raškov, predsednik Skupštine opštine Novi Bečej doneo je odluku o raspisivanju izbora za članove saveta Mesne zajednice Novo Miloševo. Izbori za članove saveta mesne zajednice raspisani su za 22. januar 2012. godine. Rokovi za vršenje izbornih radnji počeli su od 21. decembra 2011. godine. Na osnovu rešenja obrazovana je komisija za sprovođenje izbora za članove Saveta mesne zajednice Novo Miloševo u sledećem sastavu: Ivana Grujin - predsenik, Vladimir Mirkov - zamenik predsednika, Milorad Suvačarev - član, Milovan Baštovanov - zamenik člana, Ivica Milankov, član i Robert Radojčin - zamenik člana.\nNovina u odnosu na prethodne izbore je što je na prvoj sednici komisija za sprovođenje izbora donela odluku da je kandidatima za predstavnike u Savetu mesne zajednice Novo Miloševo neophodna potvrda da se protiv njih ne vodi istraga ili krivični postupak. Na istoj sednici doneta je odluka o rokovima za vršenje izbornih radnji. Zadatak Komisije je, između ostalog, da se stara o zakonitom sprovođenju izbora, da obrazuje biračke odbore, daje uputstva biračkim odborima za sprovođenje postupka izbora, podnosi izveštaj Skupštini opštine o sprovedenim izborima za članove Saveta i obavlja druge poslove određene zakonom, statutom opštine i statutom mesne zajednice.\nNovi Bečej\t23 lov i ribolov\t30 Železnica\t2 Karolj Folkman\t1 Pozorište\t2 Glavaševa kuća\t11 Biblioteka\t7 duševno oboleli\t21 Milan Nešić\t58 Sport\t152 KPJ\t35 Antifašizam\t17 Partizani\t3 Tisa\t49 Jelena Pauljev\t6 Miloje Čiplić\t28 Fotografi\t47 Vaterpolo\t48 Dragan Rauški\t3 Ognjeslav Kostović\t3


Policajac (Cop) - Film - mojtv.net\nSuspendirani hladokrvni policajac kreće u potragu za opasnim serijskim ubicom\nFilm "Cop" je adaptiran prema knjizi "Blood on the Moon" pisca Jamesa Ellroya. James Woods je Lloyd Hopkins hladokrvni i neustrašivi policijski detektiv koji se smostalno upusti u lov za opakim serijskim ubicom.\nLojd Hopkins (James Woods) je hladnokrvni američki detektiv koji je na tragu masovnog ubice u Los Anđelesu. Istraga ga vodi u svet koji postaje njegovo prirodno okruženje: svet kriminala, droge, prostitucije, zelenaša i korupcije gde uvek nevini stradaju. Paradoksalno, to je također i svet ljubavi, tajnog obožavanja, romantičnih ženskih pesnika.\nPsiholog i detektiv pokušavaju da uhvate imitatora serijskih ubica iz prošlosti\n123min, SAD 1995\nSigourney Weaver, Holly Hunter, ...\nBernard Giraudeau, Fanny Bastien, ...\nČovek sa selektivnom amnezije unajmljuje detektiva da razreši tajnu njegove prošlosti\nTom Berenger, Bob Hoskins, Greta Scacchi, ...


Stručno osposobljavanje za Baštovana - Otvoreni Univerzitet "Nikolija Đina Stanojević"\nStručno osposobljavanje za Baštovana\nOsposobljavanje za Baštovana podrazumeva:\nZanimanje koje sa svojim izuzetnim radom i spretnim rukama bave estetskom stranom Vaše bašte, Vašeg dvorišta u kojem je druženje sa Vašim prijateljima prepušteno hedonizmu i lepom pogledu. Da biste omogućili ovakvo zadovoljstvo u lepom pogledu Vašeg dvorišta, bašte\nTrajanje obuke: 3 meseci (Punoletni polaznici) 6 meseci (Polaznici od 17 do 18 godina) 9 meseci (Polaznici od 15 do 17 godina) Punoletni polalznici se mogu opredeliti da idu na obuku 6 i 9 meseci po sopstvenom izboru.\nPraktični rad: Vrši u Javnim Baštama sa kojima Univerzitet sarađuje, a na praksu će polaznik biti upućen u roku od 15 dana od dana upisa. Polaznicima će biti dodeljen mentor koji je predavač praktične nastave i ima dugogodišnje iskustvo na poslovima Baštovana.\nPre početka obuke, polaznik na Univerzitetu kupuje skripte i dnevnik prakse koji su obavezni za svakog polaznika: Tehnologija zanimanja za Baštovana, Osnovi Baštovanstva, i Organizacija i zaštita na radu. Iz ovih skripti polaznik uči teoriju koju će mu mentor na licu mesta uz rad objašnjavati. Dnevnik prakse se popunjava prema uputstvima mentora.\nPolaganje ispita: Nakon realizovanog plana i programa i završene praktične obuke, polaznik polaže ispite iz četiri predmeta: Tehnologija zanimanja za Baštovana, Osnovi Baštovanstva, Organizacija i zaštita na radu\nPo uspešno položenim ispitima, polaznik dobija diplomu i sertifikat stručne osposobljenosti Baštovana sa kojom može raditi u privatnom ili državnom preduzeću.\nZa polaznike koji su radili ili rade kao Baštovani – provera stručne osposobljenosti. Univerzitet organizuje proveru stručne osposobljenosti za polaznike koji su radili ili rade na poslovima Baštovana, a nemaju diplomu i sertifikate da su osposobljeni za obavljanje delatnosti.\nZa te polaznike firma treba da izda potvrdu da su radili na poslovima Baštovana najmanje 3 meseca (ili od kada su u radnom odnosu na tim poslovima) i mogu izaći samo na polaganje.\nPolaznik na Univerzitetu kupuje skripte iz kojih sprema teorijski deo ispita i kada je spreman, javlja se da zakaže ispit. Ispit se može organizovati u najkraćem roku (dan-dva) kao i izdavanje sertifikata ukoliko polaznik zadovolji minimum kriterijuma.\nPo uspešno položenim ispitima, polaznik dobija diplomu i sertifikat stručne osposobljenosti za Baštovana sa kojom može raditi u privatnom ili državnom preduzeću na poslovima Baštovana.


Severna Koreja testirala još jednu balističku raketu\nArhiva- Fotografija napravljena od video-snimka televizijskih vesti severnokorejske KRT televizije 22. maja 2017. godine, na kojoj je pokazano ono za šta se tvrdi da je probno lansiranje Pukguksong-2 rakete na nedefinisanoj lokaciji u Severnoj Koreji. (KRT via AP Video)\nSeverna Koreja izvela je probu još jedne balističke rakete rano u ponedeljak, tek nekoliko dana nakon što je grupa najrazvijenijih zemalja G7 zahtevala od Pjongjanga da odustane od svojih nuklearnih ambicija.\nAmerička Pacifička komanda saopštila je da je raketa lansirana iz oblasti u blizini grada Vonsan, na istočnoj obali Severne Koreje. Komanda je pratila raketu šest minuta pre nego što je ona pala u Japansko more, na prostor koji je poznat kao japanska eksluzivna ekonomska zona.\nKomanda saopštava da raketa nije predstavljala pretnju po Severnu Ameriku. Ali, razljućeni premijer Japana, Šinzo Abe, zahteva odgovor.\n"Radeći sa Sjedinjenim Državama, mi ćemo preduzeti specifične akcije da odvratimo Severnu Koreju", rekao je Abe preko Japanske televizije.\nOvo je bila druga raketna proba Severne Koreje u nedelju dana, koja se dogodila nakon što su Ujedinjene nacije zapretile oštrijim sankcijama, a lideri grupe G7 osudili Sever.\nSeverna Koreja je očigledno odlučna da razvije raketu sposobnu da ponese nuklearnu glavu i koja bi mogla da dosegne tlo SAD. Ali, gotovo je nemoguće znati kakav je progres ka tom cilju ostvaren.\nTrampova administracija, dok odašilje snažne reči protiv Severa i njenog lidera Kim Džong Una, tek treba da izađe sa politikom po pitanju kako će reagovati na ponašanje Pjongjanga.\nAmerički sekretar za odbranu Džejms Matis, pak, upozorio je u nedelju ujutro za program jutarnjih TV vesti da, ukoliko se ne može pronaći diplomatsko rešenje za situaciju sa Severnom Korejom, "to bi bio katastrofalan rat, ukoliko se pretvori u borbu".\n"Severnokorejski režim ima na stotine artiljerijskih oruđa i lansera raketa u dometu jednog od najnaseljenijih gradova na Zemlji, što je glavni grad Južne Koreje", rekao je Matis za "Fejs d nejšn". "Ovaj režim je pretnja regionu, Japanu, Južnoj Koreji i u slučaju rata, mogao bi da prenese opasnost na Kinu i Rusiju, takođe".\nSekretar je rekao da bi konflikt sa Severnom Korejom "verovatno bio najgora vrsta borbe u životima većine ljudi".\nZajedno sa pretnjom novih sankcija, SAD su poslale pomorske trupe u oblast Korejskog poluostrva i održale zajedičke vojne veže sa Južnom Korejom, što je bio čin upozorenja.


Na današnjoj sednici članovi Komisije za predstavke i predloge primili su i saslušali predstavnike stanara iz Ulice Modene broj 1, koji su u svojoj predstavci zatražili način i pomoć Grada za sanaciju i krečenja fasade ove zgrade, kao i predstavku Dešana Pucara, koji živi na Klisi, ulica Dr Milorada Pavlovića br.12, koji ukazuje da njegova kuća iako je legalizovana, nema uopšte prilaza te traži pomoć oko rešavanja ovog problema.\nKomisija je razmatrala predstavku udruženja građana „Livada“ iz Sremske Kamenice, prestavku Aleksandre Matić iz Petrovaradina i prestavku – predlog Milice Miladinović iz Novog Sada.\nUdruženje građana „Livadica“ u svojoj predstavci traži da se izgradi glavni put u dužini od 2472 m na katastarskim parcelama 3983 i 3483, te da se rekonstruišu dve ćuprije preko Rokovog potoka. U obrazloženju ovog zahteva se navodi de je reč o glavnom putu kroz Livade u Sremskoj Kamenici, koji više stotina građana koristi za prilazak svojim kućama i parcelama, gde jedan deo puta ima zemljanu podlogu te je u kišnom periodu praktično neprohodan za putnička vozila. Uz nedostatak puta, istaknut je i nedostatak ulične rasvete, priključaka na elktričnu, vodovodnu i gasnu mrežu, kao i neophodnost uređenja Rokovog potoka i ćuprija na njemu. Građani Livadica su naglasili da su dosadašnje sanacije građani rešavali ličnim sredstvima, da su svi objekti na ovom potezu legalizovani ili da su u postupku legalizacije kao i da su ovakav zahtev obnavljali više puta.\nAleksandar Matić iz Petrovaradina istakao je problem kanalizacije u Livadskoj ulicu u Petrovardinu, koja nije priključena na gradsku kanalizacionu mrežu već dugi niz godina. Kako su mu objasnili u JKP „Vodovod i kanalizacija“, Livadska ulica je nivelaciono niža od Preradovićeve ulice, te nije moguće gravitaciono isticanje kanalizacije, nego je neophodno isprojektovati kanalizaciju niskog pritiska, koja podrazumeva dodatne pumpe i za što je potrebno promeniti Gradsku odluku o uklanjanju otpadnih voda. Ovo preduzeće je uputilo Gradu, po rečima Aleksandra Matića, predlog ovakve odluke i on od Komisije traži odgovor kada će zasedati Skupština grada po navedenom predmetu.\nPredstavka Milice Miladinović jeste u stvari predlog utvrđivanja načina korišćenja zemljišta ispred Železniče stanice Novom Sad, kod „Lokomotive“. U obrazloženjeu ove predstavke stoji da mnoge turističke organizacije, svoje autobuske ture započinju i završavaju kod „Lokomotive“ koristeći pogodnost te saobraćajnice za svoje autobuse. Polazeći na svoje turističko putovanje Milica i još dosta građana bilo je pokradeno, izdžepareno baš pri ulasku u autobus, pa tako se ova predstava odnosi na neophodnosti pronalaženja načina kako da se građani zaštite od ovih nemilih događaja, odnosno od koga da pokradeni građani nadoknade štetu koja im je napravljena.


Dobra hrana, dobra muzika! "Garavi sokak" za posetioce Slaninijade - Radio televizija Pančevo\n22. februara 2020. 22. februara 2020. 0606\nNa trideset trećoj „Slaninijadi“ u Kačarevu zvezda trećeg dana bila je pevačka grupa Garavi sokak. Ovom prilikom svi posetioci pored dobre hrane, mogli su da uživaju i u zvucima autentičnih vojvođanskih pesama.\n„Slaninijada“ se tradicionalno održava u Kačarevu trideset treću godinu zaredom. Ova manifestacija svake godine okupi brojne posetioce ne samo iz naše zemlje već i inostranstva. Prvi put u ovom mestu nastupila je grupa Garavi sokak sa tradicionalnim vojvođanskim pesmama, pa su posetioci osim u dobroj hrani uživali i u dobroj muzici.\nNajlepši opisi vojvođanskih krajeva istaknuti su u skoro svakoj pesmi grupe Garavi sokak. „Ove numere odlično su se uklopile u celu priču o ovoj manifestaciji”, naveo je Bane Krstić, kantautor. Istakao je i da veliku čast predstavlja to što su prvi put nastupali na kačarevačkoj „Slaninijadi”.\nPesme „Skeledžijo”, „Ko te ima taj te nema”, „Ćiribu-ćiriba” samo su neki od naslova koji su proslavili Garavi sokak, grupu koja postoji više od četrdeset godina i posebno je cenjena kod vojvođanske publike.


RATNOM ZLOČINCU PRIVREMENO DOPUŠTENI VIDEOPOZIVI SA PORODICOM | Hayat.ba\nRATNOM ZLOČINCU PRIVREMENO DOPUŠTENI VIDEOPOZIVI SA PORODICOM\nU nedjelju sam razgovarao sa Karadžićem i rekao mi je da su mu saopćene upute Pritvorske jedinice na koji način će moći ostvariti videopozive. Dozvoljen mu je jedan videopoziv sedmično, najduže do 15 minuta sa neposrednim članom porodice – kaže Robinson.\nSmatram da bi trebalo istražiti privremeno rješenje koje omogućava videokomunikaciju na ograničenoj osnovi, s ograničenjima koja su potrebna da bi se smanjila mogućnost emitiranja komunikacija dok se ne donese trajnije rješenje – saopćeno je tada u odluci Agiusa.\nOsim rizika da videopozivi budu snimljeni i/ili prenošeni uživo, samo nadgledanje videopoziva u Pritvorskoj jedinici UN-a može biti obavljeno sa snimka i tek nakon završetka poziva. To očigledno ograničava mogućnost Pritvorske jedinice da pravovremeno interveniše u slučaju da pritvorenik odluči da koristi sistem u druge svrhe osim onih za koje je namijenjen – navodi Elias u svom podnesku.\nI bivši komandant Glavnog štaba Vojske Republike Srpske Ratko Mladić se 16. novembra prošle godine obratio gostima u emisiji – Vojislavu Šešelju i Pavelu Dorokhinu – nakon što ga je telefonskim putem pozvao njegov sin Darko Mladić, koji je također gostovao u toj emisiji, piše BIRN.


Foto: blaze_813 / Instagram\nRudolf "Blejz" Ingram ima samo sedam godina i već je neverovatan atleta.\nNjegova omiljena disciplina je trčanje na 100 metara i tu je sada pobio svoj rekord. Naime, on je nedavno istrčao 100 metara za svega 13,48 sekundi, što je za 1,5 sekundi manje od njegovog prethodnog najboljeg rezultata koji je ostvario prošlog avgusta.\nNa snimku objavljenom na njegovom Instagram profilu se vidi kako je u tome uspeo.\n"Otac mi je rekao da mentalno pobeđujete pre nego što fizički pobedite. Ja sam broj jedan pre nego što trka počne", napisao je on.\nNjegov otac, koji mu vodi društvene mreže rekao je da je ponosan jer je otac verovatno najbržeg sedmogodišnjaka na svetu.\n- Sati i sati vežbanja su se isplatili - rekao je njegov otac, inače trener američkog fudbala, koji i njegov sin uspešno trenira.\nMali Rudolf je ne samo izuzetan sportista, već i fitnes influenser, a pored toga uspeva da bude i dobar đak.\nRudolf Blejz Ingram


Nova tehnologija sistema za navodnjavanje „sluša” potrebe biljaka Nova tehnologija sistema za navodnjavanje „sluša” potrebe biljaka\nPilot projekat ovog sistema navodnjavanja ostvario je uštede od 45-50% u odnosu na već efikasne kap po kap sisteme koji su u upotrebi u Los Anđelesu\n30/08/2021 autorka: Milica Simonović\n0 izvor: responsivedrip.com\nU momentu kada je biljkama potrebna voda, one ispuštaju određene hemijske supstance iz korena u okolno zemljište. Kompanija Responsive Drip Irrigation vešto se dosetila da iskoristi ovaj proces u novom pristupu efikasnijeg navodnjavanja biljaka kojim se štedi voda. Naime, sistem za navodnjavanje ove kompanije, GrowStream, koristi cevi u kojima se nalazi porozni polimer koji registruje pomenute hemijske supstance, pri čemu se iz mikropora polimera oslobađa voda.\nKada dovoljna količina vode dospe do korena biljaka, ispuštanje hemijskih supstanci prestaje, zbog čega se zatvaraju pore na polimeru i prestaje navodnjavanje do trenutka kada biljkama ponovo zatreba voda. Ovakav inovativni sistem navodnjavanja koji omogućava komunikaciju sa biljkama i efikasnu upotrebu i uštedu vode, može biti jedno od korisnih rešenja za nestašicu vode, koja pogađa sve više oblasti širom sveta.\nJoš jedna dobra strana ove tehnologije jeste što, osim na njivama, može da se upotrebi i u urbanim sredinama. Na primer, kompanija trenutno testira ovaj sistem u Los Anđelesu, u sklopu urbanog uređenja, koje ima za cilj da poveća zelene površine u gradu. Za sada su testovi pokazali da je GrowStream sistem za navodnjavanje u ovom pilot projektu iskoristio od 45 do 50 odsto manje vode u odnosu na sisteme navodnjavanja kap po kap koji se već koriste u Los Anđelesu.\nTrenutno se ova tehnologija primenjuje u 14 različitih država širom sveta. Neke od njih su Abu Dabi, gde se koristi na njivama na kojima se uzgaja povrće, Zimbabve, Pakistan, Nigerija, Portugal, Kenija, Kalifornija u Sjedinjenim Američkim Državama.


STARTUJE KRALJEVSKA KLASA MOTO GP: Pita se Markes | Novosti.rs\nPad Marka Markesa u Heresu u junu 2020. i pauza zbog oporavka u velikoj meri je odredio tok prošle sezone, a pred ulazak u novu, koja počinje današnjom (19.00) trkom u Kataru, situacija je slična.\nJer kada je zdrav i sedi za guvernalom "honde", šestostruki šampion Markes se za sve pita u najboljem takmičenju motora na svetu. Španac će zbog problema sa rukom propustiti prve dve trke koje se voze u Kataru i, najverovatnije, ponovo na stazu zakoračiti u Portugaliji ako sve bude kako treba na kontroli koja je zakazana za 12. april. Do tada, vozači poput Mira ili Dukatijevog DŽeka Milera će pokušati da stvore što veći kapital kako bi ovu sezonu učinili što zanimljivijom.\nPored njih, dobre izglede za podijum imaju i piloti poput Fabio Kvartara i Aleksa Rinsa, dok je legendarni Valentino Rosi tek u sredini poretka kada su u pitanju favoriti za šampionsku titulu.\nItalijanski doktor dvotočkaša i sedmostruki prvak kraljevske klase je pre kraja prošle sezone fabričku "jamahu" zamenio onom Petronasovom i upario se sa Frankom Morbidelijem u tom timu.\nSport ostali sportovi auto-moto Moto GP šampionat mark markes\nMAKS Ferstapen bio je najbolji u kvalifikacijama za Veliku nagradu Behareina, pa će trku početi sa pol pozicije. Prethodno je pobedio i na sva tri slobodna treninga.\nNEKADAŠNJI trener Novaka Đokovića, Andre Agasi, otkrio je u razgovoru za američke medije zašto je prekinuo saradnju sa najboljim svetskim teniserom svih vremena.\n27. 03. 2021. u 16:24


I OVE GODINE – “RAZMJENA UDŽBENIKA” U ORGANIZACIJI GRADIŠKE BIBLIOTEKE | Nova Topola-Windhorst\nI OVE GODINE – “RAZMJENA UDŽBENIKA” U ORGANIZACIJI GRADIŠKE BIBLIOTEKE\n08/06/2014 miro\tKomentariši\nJavna ustanova Narodna biblioteka Gradiška pokrenula je i ove godine aktivnost ’’razmjene udžbenika’’ za učenike osnovnih i srednjih škola. Direktorica biblioteke, Snježana Miljković, rekla je da razmjena počinje 16.juna i da će trajati do 5.jula. Ona je apelovala na učenike devetih razreda koji prvi završavaju školsku godinu, da ukoliko žele, donesu u biblioteku knjige koje im ne trebaju, kako bi kasnije u razmjeni mogli dobiti knjige za srednju školu, sa kojima biblioteka bude raspolagala. Miljkovićeva je naglasila da svi učenici u predviđenom periodu mogu da donesu svoje knjige kako bi dobili druge. Ona je navela da je biblioteka i ranije u ljetnom preiodu organizovala akciju ’’razmjene udžbenika’’ koja se pokazala veoma uspješnom i korisnom.\nPrethodni članakKanal u Topoli na čišćenjuSljedeći članakŠta donosi Nacrt o držanju domaćih životinja


U Kuršumliji počinje naplata parkiranja - Top Novosti\nNaslovna Društvo U Kuršumliji počinje naplata parkiranja\nU Kuršumliji počinje naplata parkiranja\nOd naredne nedelje kuršumlijska Direkcija za izgradnju počeće SMS naplatu parkiranja porukom u Kuršumliji po ceni od 25 dinara po satu.\n-Cilj SMS naplate parkiranja porukom u Kuršumliji je da se uvede red na već ranije obeleženim parking mestima, pre svega u samom centru Kuršumlije gde je sada jako teško naći slobodno mesto za parkiranje. Verujemo da će se ubrzo napraviti red i da se više neće dešavati da automobili budu parkirani bez preke potrebe u samom gradskom jezgru po čitav dan, kaže Goran Đorđević, direktor kuršumlijske Direkcije za izgradnju.\nU međuvremenu, urađena je od strane Direkcije studija o parkiranju u Kuršumliji koja je omogućila da se obeleži oko 400 parking mesta na kojima će vozači moći da svoja vozila parkiraju.\nmare April 7, 2015 At 2:27 pm\nJel to kursumlija dobila status grada,,a izvinite gradski bus iz markovica do mikuljane jel i dalje se obraca na svakih pola sata.\nNajpre bih policiska kola trebala da se pomere a ne da zauzimaju 30 parking mesta u centru grada\nDespot April 7, 2015 At 5:45 pm\nAutogol vlasti pred lokalne izbore! Moraju se negde uhlebiti partijski jurisnici a najlakse je o nasoj grbaci. Pojedina parking mesta nisu propisna, zato sto je rastojanje izmedju parking mesta u jednosmernim ulicama manje od 3.5 metara s leve i desne strane. Zasto nisu uvedene linije gradskog i prigradskog prevoza nego ljudi koji zive u udaljenim selima imaju po jedan polazak dnevno ali im se i on ukida.


Krušik: Kolektivnim ugovorom povećane plate zaposlenih | Patak Online – Valjevo vesti\nVALJEVO- Usvojenim kolektivnim ugovorom cena radnog sata je povećana za 57 dinara i biće predmet kontinuiranog usaglašavanja shodno ostvarenim rezultatima na nivou fabrike. Topli obrok iznosi 200 dinara neto, regres na godišnjem nivou iznosi neto 56.811,11 dinara, minuli rad iznosi 0,5%, što je daleko iznad zakonskog minimuma i daleko povoljnije od mnogih fabrika u Srbiji, saopštila je valjevska vojna fabrika „Krušik“, povodom netačnih informacija, koje su, objavljene u pojedinim medijima.\n„Nakon novog kolektivnog ugovora prosečna neto zarada NK radnika sa najnižim grupama iznosi 47.620 dinara (najniža zarada u toj kategoriji je 41.939 dinara, a najviša 55.471 dinar za lica koja su efektivno radila ceo mesec) sa tendencijom daljeg rasta. Prosečna neto zarada na nivou kompanije u januaru iznosi 54.587 dinara. Istovremeno, predmetnim ugovorom akcenat je dat na politiku podsticaja kroz ličnu stimulaciju, napredovanje i stručno usavršavanje. U narednom tromesečnom periodu u okviru dijaloga sa sindikalnim liderima pristupiće se detaljnoj analizi i reviziji prava na otežane uslove rada koje u fabrici trenutno ostvaruje preko 1.400 zaposlenih, Ovo pravo nije ukinuto kako pomenuti nedobronamerni mediji to prenose već će nakon revizije pripadati samo onim radnicima koji zaista rade u otežanim uslovima. Uštede ostvarene u ovom segmentu omogućiće značajnija ulaganja u poboljšanje uslova rada“, dodaje se u saopštenju za javnost.\nIz „Krušika“ su saopštili da medijski napadi na tu vojnu fabriku se nastavljaju nesmanjenom žestinom, navodeći da je „Krušiku“ je zbog negativne medijske kampanje u prethodne dve i po godine naneta velika štete.\n„Poslednji napad je neobjektivno, neistinito i neodgovorno plasiranje informacija o navodnom pritisku na sindikalne lidere prilikom nedavnog potpisivanja kolektivnog ugovora. Istina je da su predsednici tri reprezentativna sindikata nakon više od dva meseca razgovora i preko 30 održanih sastanaka postigli kompromis sa menadžmentom fabrike i potpisali kolektivni ugovor. Ne smemo zaboraviti da je prethodni kolektivni ugovor naneo ogromnu štetu fabrici jer nije adekvatno vrednovan rad, rezultati rada i stručnost.\nBudućnost fabrike i opstanak na svetskom tržištu su nezamislivi bez ovih elemenata u sistemu vrednovanja. Iznošenjem dezinformacija u pomenutim medijima, zdušno potpomognutim pojedinim nezadovoljnim sindikatima koji nisu uspeli da obezbede reprezentativnost, te neistinitim objavama Udruženog sindikata Srbije „Sloga” na svom portalu, učinjen je još jedan neuspeli pokušaj destabilizacije stanja u HK Krušik.\nU kontekstu negativne medijske kampanje menadžment je dana 01.03.2021. godine organizovao sastanak sa predsednicima tri reprezentativna sindikata u nameri da preispita tok pregovora i validnost usaglašenih stavova unetih u tekst novog kolektivnog ugovora. Od predsednika sindikata „Sloga” i predsednika preostala dva sindikata u HK Krušik dobijena su čvrsta uveravanja da je kolektivni ugovor usvojen u tolerantnoj i otvorenoj atmosferi maksimalno uvažavajući ambijent u kome fabrika posluje. Da li je ovo pokušaj perfidnog obmanjivanja javnosti i zaposlenih od strane lidera sindikata „Sloga” u HK Krušik i predsednika Udruženog sindikata Srbije „Sloga” ili je na pomolu raskol u njihovim redovima pokazaće vreme.\nKako god bilo, evidentna je nervoza u centrali tog sindikata izazvana smanjenjem očekivanog sindikalnog budžeta. Tu je i propali pokušaj još jednog od sindikata da plasiranjem medijskih neistina o fabrici i davanjem lažnih obećanja pridobije radničke mase i na taj način obezbedi reprezentativnost u narednom trogodišnjem periodu.\nNo, ne ljutimo se mi toliko na taj sindikat koliko na površno i neprofesionalno izveštavanje.\nOčigledno je da vam je jedina namera da ovu državnu fabriku dovedete na najniže grane, a potom da to stanje obilato koristite za političke obračune sa vašim neistomišljenicima. Još jednom želimo da vam ukažemo da ovakvim činjenjem štetu ne nanosite samo Krušiku već i njegovim kooperantima kojih ima preko dve stotine i koji zapošljavaju više hiljada radnika”, navodi se u saopštenju za javnost vojne fabrike „Krušik“.\nPrethodni članak Vakcinisano skoro 12.800 ljudi\nSledeći članak U Okrugu 70 novopozitivnih


Naše udruženje, već dugi niz godina, organizuje seminar ,,Soft Skills Academy“ sa ciljem da ambicioznim studentima pruži priliku da poboljšaju neophodne profesionalne veštine koje ne dotičemo tokom formalnog obrazovanja. Tokom petodnevnog seminara 50 odabranih učesnika će biti u prilici da prisustvuje edukativnim i interaktivnim treninzima uživo. Treninge će držati sertifikovani Istek treneri i po završetku akademije studentima će biti dodeljeni sertifikati potpisani od strane organizatora.\n,,U današnje vreme posedovanje fakultetske diplome postaje norma. Da biste baš vi dobili posao o kome maštate, potrebno je da se istaknete u moru kvalifikovanih kandidata. Akademija ’mekih’ veština vam pruža šansu za to! Pored tehničkih znanja, organizacija vremena, prezentacione i komunikacione veštine su neke od neophodnih veština za uspeh mladih stručnjaka. Pohađanjem Akademije, studenti prave veliki korak na ličnom i profesionalnom nivou, i time postaju spremniji za sve ono što ih čeka u poslovnom svetu.“, poručuju organizatori projekta.\nSvi zainteresovani se mogu prijaviti putem sajta softskillsacademy.rs u periodu izmedju 25.marta i 8.aprila! Za sve dodatne informacije možete posetiti našu Facebook i Instagram stranicu @ssa_belgrade!\nO Udruženju studenata elektrotehnike Evrope – Istek:\nUdruženje studenata elektrotehnike Evrope – Istek (EESTEC) predstavlja apolitičnu, nevladinu i neprofitnu volontersku organizaciju. Istek je osnovan 1986. godine u Ajdhovenu, u Holandiji, a danas postoji u 46 gradova u 24 države Evrope. Istek okuplja studente elektrotehnike i računarstva širom Evrope sa ciljem unapređenja njihovog akademskog, profesionalnog i društvenog života. Kroz brojne aktivnosti, uključujući strušne radionice, kulturne razmene i internacionalne konferencije, Udruženje podstiče širenje mreže internacionalnih kontakata, kao i razmenu ideja između budućih inženjera. Istek Lokalni komitet Beograd je punopravan član Udruženja od 2000. godine i trenutno je jedan od najbrojnijih komiteta u Evropi.


Evropa ustala protiv ograničenja za nevakcinisane: Protesti u zemljama, traži se sloboda izbora - Telegraf.rs\nSve veći broj zemalja u Evropi uvodi ograničenja koja najviše pogađaju ljude koji nisu primili vakcinu protiv korona virusa. Tako su sve brojniji primeri da je potvrda o vakcinaciji potrebna za ulazak u restorane, kafiće, klubove, muzeje ili bioskope. Ovaj potez naljutio je građane koji nisu primili vakcinu, zbog čega su izašli na ulice.\nIako se govorilo da vakcinacija neće biti obavezna, brojne zemlje su odlučile da ona ipak bude za zdravstvene radnike. Nakon Italije, Francuske i Grčke, i Mađarska je uvela obaveznu vakcinaciju za ovu kategoriju stanovništva.\nSledeći korak bio je uvođenje vakcinacionih sertifikata prilikom ulaska u određene zatvorene objekte, kao što su kafići, restorani i bioskopi.\nUpravo ova najava francuskog predsednika Emanuela Makrona izazvala je negodovanje dela stanovništva.\nNa hiljade ljudi marširalo je prošle nedelje širom Francuske kako bi izrazili protest protiv planova predsednika Emanuela Makrona da uvede obaveznu vakcinaciju zdravstvenih radnika i vakcinacione sertifikate prilikom ulaska u kafiće, restorane i bioskope.\nMakron je prošle nedelje saopštio nove mere kako bi se zemlja izborila sa drastičnim porastom u broju kovid slučajeva, dok demonstranti kažu da se mora poštovati sloboda izbora onih koji ne žele vakcinaciju.\nNove mere su već izazvale demonstracije ranije prošle nedelje, zbog čega je policija koristila suzavac da rastera okupljene.\nTokom protesta napadnuti su i punktovi za vakcinaciju.\nUprkos jačini protesta, agencija za strateško istraživanje Ipsos-Sopra Steria Pol je u petak objavila da se više od 60 odsto Francuza slaže sa obaveznom vakcinacijom zdravstvenih radnika, kao i obaveznim vakcinacionim sertifikatima na nekim javnim mestima.\nProtesta je bilo i u Grčkoj, nakon što je zemlja najavila obaveznu vakcinaciju protiv kovida 19 za radnike i osoblje u određenim sektorima poput zdravstva.\nNovi paket koji je stupio na snagu pogodio je i ugostiteljske objekte i kulturne ustanove, a do kraja avgusta svi zatvoreni prostori, noćni klubovi, barovi, bioskopi i pozorišta primaće isključivo vakcinisane posetioce.\nNezadovoljni građani izašli su na ulice Atine, a policija je upotrebila suzavac i vodeni top da bi rasterala demonstrante koji su protestovali protiv vakcinacije protiv koronavirusa.\nOko 1.500 ljudi učestvovalo je u protestu ispred parlamenta, drugi put za nedelju dana, protiv grčkog plana vakcinaicje protiv kovida-19.\nProtest je prošle srede privukao više od 5.000 ljudi, od kojih su neki mahali grčkim zastavama i drvenim krstovima.\nVlada je iznela predlog da bi se i druge grupe, poput učitelja, morale vakcinisati na jesen.\nNekoliko hiljada osoba protestovalo je noćas na glavnom trgu u Torinu, “Pijaca Kastelo”, protiv obavezne anti-kovid vakcinacije i posedovanja zelene propusnice, piše list “La Stampa”.\nPrema nekim procenama, oko 5.000 osoba odazvalo se pozivu organizatora za “Dan bez straha”, koji je lansiran pre nekoliko dana putem Fejsbuka.\nMeđu demonstrantima i stari i mladi, malo osoba sa zaštitnom maskom, a spontani govornici uglavnom su poručili da ne žele da se vakcinišu i da je to njihovo ustavno pravo, da su protiv “zelene propusnice”, jer kako su isticali govornici, ograničava njihovu slobodu.\nMeđu učesnicima protesta novinari su primetili kandidata za gradonačelnika Torina, univerzitetskog profesora Ugo Mateia, i neke članove desničarskih stranaka.\nItalijanska vlada je juče donela odluku prema kojoj je neophodna zelena propusnica da bi se moglo pristupiti mnogim zatvorenim mestima, poput barova, restorana, teretana i događajima kao što su koncerti.\nStotine ljudi protestovalo je u petak ispred parlamenta u Bratislavi zbog očekivanog glasanja o novim anti-kovid merama.\nUsred skandiranja poput "gestapo" ili "veleizdaja", demonstranti koji odbijaju kovid vakcinaciju protive se predloženom amandmanu koji će omogućiti vladi da izradi različite mere za ljude koji su vakcinisani protiv kovida i nevakcinisanih.\nMinistarstvo zdravlja predlaže upotrebu digitalnog kovid EU pasoša kao alternative u nacionalnom sistemu upozorenja.\nTo znači da će vakcinisani ljudi moći da ga koriste kao alternativu negativnom PCR testu prilikom ulaska u određene prostorije, uključujući restorane.\nProtestanti su blokirali ulaz u parlament i zahtevali su da ih puste u zgradu. Mnogi od njih nisu nosili maske.\nPolicija je koristila suzavac kako bi rasterala okupljene, a mediji prenose da je jedan policajac povređen.\nProtesta je bilo i u Poljskoj u nedelju, gde je oko 100 ljudi u Glogovu demonstriralo protiv vakcinacije i "sanitarne segregacije" ili restrikcije za nevakcinisane.\nU jednom trenutku prisutni su počeli da uzvikuju slogane protiv Jevreja, rekavši da su "oni krivi za pandemiju".\nUhapšene su tri osobe nakon sukoba sa policijom.\nVideo: Haos u Kijevu na protestu protiv karantina: Povređeno čak 40 policajaca


Odbojkašice Srbije pobijedile Poljsku - BIGportal.ba\nOdbojkašice Srbije pobijedile Poljsku\nJuni 4, 2019 Juni 4, 2019 0109\nŽenska odbojkaška reprezentacija Srbije pobedila je Poljsku u prvoj utakmici trećeg vikenda Lige nacija u belgijskom Kortrajku. Srbija je do pobede došla rezultatom 27:25, 25:21 i 25:22, posle 93 minuta igre. Najefikasnija u pobedničkom timu bila je Katarina Lazović sa 18 poena, dok je Jelena Blagojević upisala 13, a jedan…\nŽenska odbojkaška reprezentacija Srbije pobedila je Poljsku u prvoj utakmici trećeg vikenda Lige nacija u belgijskom Kortrajku.\nSrbija je do pobede došla rezultatom 27:25, 25:21 i 25:22, posle 93 minuta igre. Najefikasnija u pobedničkom timu bila je Katarina Lazović sa 18 poena, dok je Jelena Blagojević upisala 13, a jedan manje imala je Ana Bjelica.\nU selekciji Poljske istakla se Malvina Smaržek sa 19 poena, dok je 11 imala Natalija Medržik. Odbojkašice u Kortrajku s klupe predvodi Branko Kovačević, pošto je selektor Zoran Terzić ostao u Beogradu da trenira s igračicama koje nisu igrale u prva dva vikenda Lige nacija.\nOdbojkašice Srbije će drugu utakmicu trećeg vikenda Lige nacija igrati u sredu protiv Rusije takođe od 17.15.\nNajava tužbi protiv MUP-a i Lukača\nTragedija Mokoke i spektakl Riversa – Zvezda u osmom finalu zaredom!\n“Mari se suočava sa katastrofalnim posljedicama, morao bi odmah da završi karijeru!”\nSindrom iznenadne smrti kod djece u direktnoj je vezi sa ovom lošom navikom u trudnoći


Susret Keri-Lavrov u nedelju\nAktuelno Susret Keri-Lavrov u nedelju 29 mart, 2014\nRuski šef diplomatije Sergej Lavrov na otvaranju nuklearnog samita u Hagu. Podelite\nŠanse za diplomatsko rešenje krize u Ukrajini povećane su posle izjave ruskog šefa diplomatije da Rusija nema nameru da šalje vojsku u Ukrajinu, i sinoćnjeg telefonskog razgovora predsednika SAD i Rusije.\nAmerički državni sekretar Džon Keri I ruski šef diplomatije Sergej Lavrov sastaće se u nedelju u Parizu kako bi pokušali da pronadju diplomatsko rešenje za krizu u Ukrajini, kojim bi se zaustavilo nagomilavanje ruskih vojnih snaga oko Ukrajine.\nDržavni sekretar Keri se vraćao za Vašington iz Saudijske Arabije kada je saznao za izjavu Lavrova ruskoj državnoj televiziji da Rusija nema nameru da šalje vojsku u Ukrajinu posle aneksije Krima. Kerijev avion je promenio kurs dok je u Irskoj dopunjavao gorivo, a novinarima je rečeno da je državni sekretar na putu za Pariz dok se radi na organizovanju njegovog sastanka sa Lavrovom.\nNovinar Glasa Amerike Skot Sterns, koji putuje sa Kerijem, javlja iz Irske da se očekuje da razgovori budu održani u nedelju uveče. Novu rundu razgovora pokrenuo je sinoćnji dugi telefonski razgovor američkog predsednika Obame i ruskog lidera Vladimira Putina o američkom predlogu za deeskalaciju krize, koji je izradjen u koordinaciji sa ukrajinskom vladom. Poslednjih dana, koncentracija ruskih trupa, tenkova I ratnih brodova blizu ukrajinskih granica je znatno pojačana, ali je Lavrov danas izjavio da njegova zemlja nema nameru da pošalje te snage u Ukrajinu.\nPredsednik Obama izjavio je da ukrajinska vlada nastavlja svoj “uzdržani pristup” krizi koji doprinosi de-eskalaciji, i pozvao Rusiju da podrži taj process i izbegne dalje provokacije. U medjuvremenu, generalni sekretar UN Ban Ki-Mun je izjavio da ga je predsednik Putin uverio da Rusija nema nameru da udje u bilo koji drugi deo ukrajinske teritorije.\nU samoj Ukrajini, bivši svetski šampion u boksu, Vitalij Kličko, povukao je kandidaturu za predsednika i podržao milijardera, biznismena Petra Porošenka. Njegova podrška doneće značajan zamah Porošenku, koji već vodi u istraživanjima javnog mnjenja. Petro Porošenko odigrao je istaknutu ulogu u protestnom pokretu koji je doveo do smene predsednika Viktora Janukoviča. Analitičari smatraju da će Porošenko, vlasnik velike kompanije za proizvodnju slatkiša i bivši ministar inostranih poslova, verovatno pobediti bivšu premijerku Juliju Timošenko koja je ove nedelje objavila svoju kandidaturu na izborima.


Za projekte zaštite životne sredine 300000 dinara (video) – ZoomUe\nZa projekte zaštite životne sredine 300000 dinara (video)\nby Vesna Đurović · 28 septembra, 2017\nUŽICE-Grad Užice raspisao je javni konkurs za finansiranje projekata organizacija civilnog društva iz oblasti zaštite i unapređenja životne sredine.\nPo rečima članice Gradskog veća Dunje Đenić tema konkursa je individualni doprinos pojedinca problemu zagađenja vazduha u gradu, osmišljenog sa ciljem da se unapredi kvalitet vazduha jačanjem svesti javnosti o uticaju pojedinca na njegov kvalitet.\nZa sprovođenje projekata planirano je 300.000 dinara iz Budžetskog fonda za zaštitu životne sredine grada Užica .\nNije ograničen maksimalni iznos po projektu, ali ne sme biti veći od 300.000 dinara.Pravo učešća na konkursu imaju udruženja i organizacije civilnog društva sa područja grada Užica.\nProjekti treba da budu realizovani do 1.decembra ove godine.\nTags: projektizastita zivotne sredine\nNova fasada za četiri zgrade\nby Vesna Đurović · Published 28 juna, 2019\nby Zoran Đurović · Published 12 septembra, 2016\nNext story Bez gledanja na tabelu (VIDEO)\nPrevious story Policija u Arilju zaplenila marihuanu i „tablete“


"Sarajevo smatra da bi ulaskom u NATO trajno cementiralo granice BiH u smislu nemogućnosti odluke srpskog naroda u budućnosti na bilo kakvu vrstu samostalnosti, jer se onda kao članica NATO-a uvek možete pozvati na kolektivnu bezbednost. To je tajna i to je krajnji cilj ulaska u NATO", rekao je Lazanski Srni.\nReagujući na izjavu predsjedavajućeg Savjeta ministara Denisa Zvizdića da očekuje da će BiH do kraja godine aktivirati Akcioni plan za članstvo /MAP/ u NATO, Lazanski je ukazao na činjenicu da BiH ne može ući u NATO bez saglasnosti Banjaluke, koja svoj stav o tome temelji na stavu zvaničnog Beograda.\n"Republika Srpska će slediti stavove Beograda po pitanju ulaska u NATO. Zvizdić može da tvrdi da će do kraja godine biti aktiviran i plan za ulazak BiH u novu galaksiju Mlečnog puta, ali to su želje i to ništa ne znači u smislu nekih konkretnih poteza za ulazak u NATO", ocijenio je Lazanski.\n"Glasačko telo u Republici Srpskoj nije za ulazak u NATO zbog onoga što se desilo i zbog stava Srbije. Meni ta izjava gospodina Zvizdića ništa ne znači. Ni on, ni član Predsjedništva BiH iz redova bošnjačkog naroda nemaju ingerenciju da samo svojom odlukom uvuku BiH u NATO. Sada je odgovornost na srpskom članu Predsjedništva BiH da on kaže šta ima povodom toga, mada su predstojeći izbori relativno blizu, pa se čuvaju", rekao je Lazanski.\n"Ako vi uknjižite na Sarajevo vojne poligone koji se nalaze na prostorima Republike Srpske onda to više nije 49 odsto teritorije Srpske nego je manje. Tako kradete Republici Srpskoj teritoriju i to je jasno. Sve što bošnjačka strana nije uspela tokom rata misle da će ostvariti u okviru procesa približavanja NATO-u", rekao je Lazanski.\nMiroslav Lazanski NATO Denis Zvizdić\nMiroslav Lazanski novi ambasador Srbije u Moskvi?\nLazanski: Putin na paradi prikazuje najnovije oružje\nNATO tretira BiH kao da je postala njena članica


Fashion Company, generalni distributer brenda CALVIN KLEIN UNDERWEAR za Srbiju, Crnu Goru, Makedoniju i Hrvatsku, otvorila je novu prodavnicu u šoping molu DELTA CITY Podgorica.\nCalvin Klein Underwear linija je deo jednog od najpoznatijih američkih brendova, CALVIN KLEIN, i poznata je po provokativnim marketinškim kampanjama, vrhunskim proizvodima, inovativnom dizajnu i superiornom kvalitetu. Ponude uključuju muško i žensko donje rublje, odeću za spavanje, vežbanje i opuštanje u kući.\nTurnover pod brendovima CALVIN KLEIN u 2017. godini iznosio je oko 9,1 milijarde dolara.\nTo je treća Calvin Klein Underwear prodavnica koju je Fashion Company otvorio u regionu. Podsećanja radi, prve dve radnje se nalaze u Beogradu – Ušće shopping centru i Delta city.


Fejsbuk ima 83 miliona lažnih korisnika | MEĐUNARODNI RADIO SRBIJA Skip to main content\nFejsbuk ima 83 miliona lažnih korisnika\nČet, 02/08/2012 - 22:35 -- MRS\nLONDON - Društvena mreža "Fejsbuk" obelodanila je da veruje da ima više od 83 miliona lažnih korisnika.\nKako je preneo britanski Bi-Bi-Si, kompanija je ove nedelje objavila da bi 8,7 procenata od njenih 955 miliona profila mogli da budu nepostojeći korisnici.\nNavodi se da dupli profili od ukupnog broja korisnika dosežu 4,8 procenata, "neklasifikovani" profili 2,4, a "nepoželjni" 1,5 odsto.\nNeklasifikovane profile kompanija definiše "kao lične profile koje su korisnici kreirali za bisnis, organizaciju ili neljudski entitet kao što je kućni ljubimac".\nNepoželjni profili su, prema obrazloženju "Fejsbuka", "oni koji nisu u skladu sa kompanijskim pravilima korišćenja, odnosno profili koji su korišćeni za slanje neželjenih (spam) poruka i drugih sadržaja".\n"Značajnu većinu naših prihoda čini reklama. Gubitak oglašivača ili smanjenje potrošnje oglašavanja na ''Fejsbuku'' moglo bi da ozbiljno naškodi našem poslovanju", navodi se u saopštenju kompanije.\nRori Silen-Džons, Bi-Bi-Sijev tehnološki saradnik, prošlog meseca je na "Fejsbuku" postavio profil lažne kompanije VirtualBagel, kako bi sproveo lično istraživanje o lažnim "lajkovima" (likes) na toj socijalnoj mreži.\nIstraživanje ga je dovelo do zaključka da je većina dobijenih "lajkova" za njegovu lažnu firmu došla od korisnika iz Azije i sa Bliskog istoka.\nPrema Džonsovim rečima, mnogi od tik korisnika bili su lažni, među njima i "Ahmed Ronaldo", na čijem je profilu navedeno da živi u Kairu i da je zaposlen u španskom fudbalskom klubu Real Madrid. (Tanjug)


Dobavljač uglja nije određen – RADIO TELEVIZIJA BOR\nDobavljač uglja nije određen\nBOR – Komisija za izbor dobavljača uglja za predstojeću grejnu sezonu u Boru još uvek nije odabrala najpovoljnijeg. Nakon otvaranja ponuda Ineks Morave iz Gadžnog hana, Imperije kompani iz Beograda, Lider pro iz Sremske Mitrovice i firme Božović iz Pančeva utvrđeno je da je dokumentacija nekih dobavljača nekompletna.\n„Ima ozbiljnih i neozbiljnih ponuda u smislu ponuđene cene, uslova, a prijavili su se dobavljači koji nude nekvalitetan ugalj za naše uslove. Komisija radi i dalje i nadam se da će pronaći odgovarajućeg dobavljača“, rekao je v. d. direktor JKP Toplana Bor Darko Milićević.\nMeđu dobaljačima ima i onih koji ispunjavaju uslove tendera od koji su najznačajniji finansijski pokazatelji, cena, kvalitet i poštovanje rokova isporuke uglja. U Toplani očekuju da će do kraja meseca potpisati ugovor sa najpovoljnijim dobavljačem, iako veliki problem ovom borskom javno preduzeću predstavlja blokada žiro računa.\n„Blokada računa od strane EPS snabdevanja je opterećujuća i za remonte, a pokazalo se i prilikom odabira najpovoljnijeg dobavljača, jer su oni uplašeni kako će se nadalje odvijati situacija. Uz to Ineks Moravi, dosadašnjem dobavljaču, dugujemo 140 miliona dinara i pitanje je kako ćemo da mu vratimo dug i kada ćemo početi da isplaćujemo ugalj za ovu sezonu. Ipak, nadam se da ćemo pronaći rešenje i obezbediti ugalj za ovu grejnu sezonu“ – rekao je Darko Milićević.\nVrednost javne nabavke je 530 miliona dinara, a planom za ovu grejnu sezonu je predviđeno 47. 000 tona uglja. Dok ne pristigne prva količina, koja se očekuje već početkom oktobra, na deponiji borske Toplane ima oko 350 tona uglja. Količina je dovoljna za start ovogodišnje grejne sezone u Boru.\n[iframe frameborder=“0″ width=“0″ height=“0″ src=“//www.dailymotion.com/embed/video/x37ij6y“ allowfullscreen ]\nTags: Toplana, ugalj\nPrevious Kalendarska jesen\nNext Organizovan okrugli sto „Kako prepoznati i sprečiti diskriminaciju, zlostavljanje i zanemarivanje osoba sa invaliditetom“


Od 1. januara 2012. godine poskupljuju cigarete – Radio Feral\nOd 1. januara 2012. godine poskupljuju cigarete\n01/10/2011 Mirza Musanovic\t0 Comments\nOdluku o novom poskupljenju cigareta trebalo bi da donese Upravni odbor Uprave za indirektno oporezivanje BiH na oktobarskom zasjedanju s tim da će se nove akcize na duhanske proizvode početi primjenjivati od 1. januara sljedeće godine. Povećanje akciza bit će za novih 15 feninga, plus PDV i sve druge dažbine.\n„Ukupno porezno opterećenje od početka iduće godine može biti oko 30 feninga više u odnosu na trenutno porezno opterećenje“, kaže portparol Uprave za indirektno oporezivanje Ratko Kovačević.\nOdluka o poskupljenju paklice cigareta nadležni pravdaju usklađivanjem cijenama s onima koje važe u Evropskoj uniji. Usklađivanje sa Evropskom unijom podrazumijeva da će se cijene cigareta povećavati sve do 2014. godine.\nMinimalna akciza na najjeftinije cigarete trebalo bi da bude 2,60 KM, a poskupljenjem cigareta do te godine trebalo bi da dovede do toga da neće biti razlike u pogledu lokacije gdje kupujute cigarete, u BiH ili nekoj od zemalja EU.\nProšla korekcija ili usklađivanje ove godine je u budžete u BiH donijela dodatnih 177 miliona maraka.\n← Usvojen Izvještaj o izvršenju budžeta TK za period januar – juli 2011\nStravična nesreća u Babajićima kod Kalesije →\n27/10/2018 Mirza Musanovic\t0\nUstavni sud FBiH: Zakon o radu nije ustavan, Parlament se mora ponovo izjasniti\n23/02/2016 Mirza Musanovic\t0\nOsobe čiji zahtjevi za azil budu pravosnažno odbijeni, moraju napustiti Njemačku


Turković se sastala s predsjednikom Metom i drugim visokim zvaničnicima Albanije | Novi.ba\n05.03.2021 - 23:22 | Vijesti >> Bosna i Hercegovina\nZamjenica predsjedavajućeg Vijeća ministara i ministrica vanjskih poslova Bosne i Hercegovine Bisera Turković, danas je, tokom radne posjete Republici Albaniji, održala niz sastanaka sa visokim zvaničnicima ove zemlje.\nMinistrica Turković se sastala sa predsjednikom Republike Albanije Ilirom Metom, ministricom za Evropu i vanjske poslove Oltom Xhackom i predsjednikom državnog Parlamenta Gramozom Rucijem. Također, upriličen je i susret delegacija Ministarstva vanjskih poslova Bosne i Hercegovine i Ministarstva za Evropu i vanjske poslove Republike Albanije.\nNa sastancima sa visokim zvaničnicima Albanije je razgovarano o unapređenju odnosa između dvije prijateljske zemlje, prije svega u oblasti ekonomije, trgovinske razmjene i kulture. Istaknuta je važnost intenzivnijeg održavanja bilateralnih konsultacija, a u fokusu razgovora je bila i regionalna saradnja zemalja zapadnog Balkana, te problemi s kojima se susreću države u ovom dijelu Evrope.\n- Regionalna saradnja ostaje ključni i nezamjenjivi faktor na našem putu ka Evropskoj uniji. Opredijeljeni smo da promovišemo mir, stabilnost, sigurnost i prosperitet u našoj regiji, kao i jačanje regionalne saradnje kroz izgradnju povjerenja i jačanje u regiji i postizanje strateških ciljeva i punopravno članstvo u Evropskoj uniji. Evropski put cijelog regiona nema alternativu. Ostajemo posvećeni uklanjanju svih prepreka koje koče ekonomski razvoj. Vjerujem da će nam ovaj okvir omogućiti da riješimo postojeće probleme - kazala je tokom posjete ministrica Turković.\nNa sastancima je data saglasnost za otvaranje ambasade Bosne i Hercegovine u Albaniji. Sagovornici su se usaglasili da će ponovno otvaranje ambasade biti važan iskorak u jačanju odnosa između dvije zemlje.\nMinistrica Turković će tokom posjete održati i druge sastanke na kojima će se razgovarati o jačanju regionalne saradnje, te snažnijem povezivanju Bosne i Hercegovine i Albanije, saopćeno je iz MVPBiH.


Šta sve i pod kojima uslovima Srbija dobija od Kine? - Sputnjik Srbija\n11:03 16 April 2021\n17:53 08.11.2016 Preuzmite kraći link\nReč je o preferencijalnim kreditima za projekte gradnje auto-puta Surčin—Obrenovac vrednog 208 miliona evra, nastavak gradnje obilaznice oko Beograda od 207 miliona evra, kao i gradnju brze pruge Beograd—Budimpešta na prvoj deonici Beograd—Stara Pazova od 319 miliona evra.\nMinistarka građevinarstva, saobraćaja i infrastrukture Zorana Mihajlović kaže da će na svim ovim projektima biti angažovane domaće firme i poziva ih da se na vreme organizuju i udruže.\n„Srbija je na Petom samitu šefova vlada Kine i zemalja Centralne i Istočne Evrope u Rigi, 5. i 6. novembra, potpisala šest dokumenata, od čega se pet odnosi na projekte Ministarstva građevinarstva. Srbija je bila jedina država koja je potpisala tako veliki broj dokumenata, šest, i jedina država koja je potpisala ugovore, ne sporazume i memorandume, već komercijalne i ugovore o finansiranju“, rekla je Mihajlović.\nOna je dodala da je za gradnju obilaznice oko Beograda potpisan komercijalni ugovor sa kineskom kompanijom „Pauer konstrakšen korporejšen of Čajna“ i sa JP „Putevi Srbije“, vredan oko 207 miliona evra. Ugovorom su obuhvaćeni radovi na deonici od Ostružničkog mosta do Bubanj potoka u dužini od 19,5 kilometara.\nZa gradnju auto-puta na beogradskoj obilaznici predviđena je fiksna kamata od 2,5 odsto, sa rokom otplate od 20 godina uz grejs period (poček) od pet godina.\n„To je vrlo važan ugovor i sada ćemo dalje razgovarati o ugovoru o finansiranju, ali je naš plan da zajedno sa (matičnom) kineskom kompanijom ’Sinohidro‘ i ’Azvirtom‘ iz Azerbejdžana radimo obilaznicu sve do Bubanj potoka. Očekujemo da ćemo do kraja godine dogovoriti sa ’Eksim bankom‘ i finansiranje“, rekla je Mihajlovićeva.\nOna je najavila da će radovi na obilaznici početi do maja 2017. U okviru tog projekta trebalo bi da budu izgrađena četiri tunela ukupne dužine 2,7 kilometara, kao i 22 mosta dužine 5,3 kilometra.\nMinistarka je objasnila da je već potpisan i ugovor o finansiranju, iako je opšte pravilo da se prvo potpisuju komercijalni ugovori kada se ispregovaraju osnovni uslovi, a da se nakon toga dogovara finansiranje.\nMihajlovićeva je sa predsednikom ’Eksim banke‘ Kine Liu Liangom potpisala ugovor vredan 208 miliona evra o finansiranju izgradnje auto-puta Surčin—Obrenovac na Koridoru 11\nZa gradnju tog auto-puta takođe je predviđena fiksna kamata od 2,5 odsto, rok otplate 20 godina, uz grejs period od pet godina. Do sada je dogovoreno i da učešće Srbije u tom projektu bude 15 odsto.\n„Mi smo pre nekoliko meseci potpisali komercijalni ugovor za Surčin—Obrenovac. Već radimo eksproprijaciju i očekujemo prvog dana kada bude počela građevinska sezona naredne godine da krenu radovi. To je vrlo važna deonica Koridora 11 i zato očekujemo da do kraja 2018. imamo potpuno završen auto-put od Beograda do Čačka, dok će u 2017. biti završen deo od Obrenovca do Čačka“, navela je Mihajlovićeva.\nDeonica Surčin—Obrenovac je duga 17,6 kilometara, a njegov sastavni deo je i novi most preko Save dužine 1.800 metara.\nZa gradnju te deonice u junu je potpisan komercijalni ugovor sa kineskom kompanijom „Čajna komunikejšen konstrakšen kompani“.\nTo će biti treća deonica koju grade kineske kompanije na Koridoru 11, posle deonica Obrenovac—Ub i Lajkovac—Ljig koje su duge 50,8 kilometara, a na kojima radove izvodi „Shandong haj spid grup“.\nMihajlović je sa Infrastrukturom železnice Srbije i konzorcijumom kineskih kompanija „Čajna rejlvej internešenel“ i „Čajna komunikejšen konstrakšen kompani“ potpisala i komercijalni ugovor vredan 319 miliona evra za prvu deonicu modernizacije pruge od Beograda do Budimpešte deonicu Beograd—Stara Pazova.\nU Ministarstvu kažu da je Srbija za gradnju pruge Beograd—Budimpešta dobila pismo kineskih zvaničnika da će kamata biti oko dva odsto.\nUgovor predviđa da u izgradnji dvokolosečne pruge od Beograda do Stare Pazove, dužine 34,5 kilometara, domaće firme mogu da učestvuju do maksimalnih 46 odsto u izvođenju radova i nabavci robe.\nPotpisivanjem komercijalnog ugovora i Memoranduma o razumevanju sa kineskom „Eksim bankom“ o kreditiranju projekta mađarsko-srpske železnice na našoj teritoriji, omogućava se da krene gradnja pruge za brzine do 200 kilometar na sat, koja će skratiti vreme putovanja između srpske i mađarske prestonice na manje od tri sata.\nobilaznica, most, krediti, ulaganje, ekonomija, Zorana Mihajlović, Riga, Kina, Srbija


Zahteve Maje Pavlović podržao Sindikat novinara Srbije | TV KANAL 9 NOVI SAD\nNaslovna EMISIJE Zahteve Maje Pavlović podržao Sindikat novinara Srbije\nVIDEO K9: Direktorka i vlasnica TV Kanala 9 Maja Pavlović juče je nastavila štrajk glađu ispred zgrade Predsedništva, nakon što je na pisarnici predala molbu da je primi predsednik Srbije. Podršku Maji Pavlović, koja štrajkuje glađu 12. dan, dao je i Sindikat novinara Srbije koji je ponudio i pravnu pomoć. prilog kraj\nSindikat novinara Srbije (SINOS) podržao je zahteve koje je Maja Pavlović predala Predsedniku Srbije i ponudi joj pravnu pomoć.\n“Sindikat novinara Srbije smatra da nadležne institucije treba da u najkraćem roku donesu odluku o umanjenju nerazumnih dažbina za Kanal 9, koje su nesrazmerno velike u odnosu na status te novosadske televizije”, navedeno je u saopštenju SINOS-a.\n“Ukoliko se to pitanje hitno ne reši na pravedan način, biće jasno da je reč o daljem pritisku države na lokalne medije, o čemu će Sindikat obavestiti Evropsku i Međunarodnu federaciju novinara (EFJ/IFJ) čiji je punopravni član”, dodaje se u saopštenju.\nDirektorka i vlasnica Kanala 9 u četvrtak je i zvanično je na pisarnici Predsedništva predala molbu za prijem kod predsednika Srbije, s obzirom da je, kako je navela, Aleksandar Vučić pre dve godine javno obećao kako će “primati građane jednom nedeljno od 5 do 8 sati ujutru”.\nU dopisu je navela kako je po treći put prinuđena da svoja prava štiti štrajkom glađu i naglasila da ne traži, kako su pisali pojedini mediji da joj se otpišu dugovi i da ne plaća takse, već samo traži svoja prava, koja pišu u zakonu.\nTakođe je dostavila i 9 zahteva TV Kanala 9 i navela da će ispred zgrade Predsedništva štrajkovati glađu do njihovih ispunjenja.\nPrethodni tekstOdržan Dan polja u Zrenjaninu\nSledeći tekstRaspored sahrana za subotu, 24. avgust


pink.rs | Sa ovih 10 zanimanja pun novčanik vam je u narednoj deceniji ZAGARANTOVAN! S druge strane, zaposleni u ovoj branši NAJBLIŽE SU OTKAZU\nSa ovih 10 zanimanja pun novčanik vam je u narednoj deceniji ZAGARANTOVAN! S druge strane, zaposleni u ovoj branši NAJBLIŽE SU OTKAZU\nPandemija je promenila perspektivu mnogim poslovima za veoma kratko vreme. Zbog toga su se mediji pozabavili računicom koji će to poslovi u narednih deset godina biti najprofitabilniji, uz pomoć podataka i projekcija američkog ministarstva rada.\nI za kraj, ovo je spisak 10 zanimanja koja će biti najtraženija:\nOSVOJIO JE SRCA PUBLIKE U SERIJI "DRŽAVNI SLUŽBENIK", A ONDA JE USLEDIO ŠOK: Odluka glumca Milana Marića raznežila je Srbiju, sigurno će i vas (VIDEO)


► Bregzit: Propali još jedni pregovori, objektivan rizik da sporazum neće biti\nGlavni pregovarač Evropske unije Mišel Barnije rekao je da je dogovor "u ovom trenutku malo verovatan i da Velika Britanija nije spremna da se pomeri sa mrtve tačke" po pitanju ribolova i pravila konkurencije nakon Bregzita, piše BBC.\n"Svojim trenutnim odbijanjem da se obaveže na uslove otvorene i fer konkurencije i izbalansiranog sporazuma o ribarstvu, Velika Britanija u ovom trenutku čini trgovinski sporazum malo verovatnim", rekao je on novinarima nakon sastanka u Londonu.\nPregovarač iz Velike Britanije, Dejvid Frost rekao je takođe naveo ribolov i konkurenciju kao oblasti u kojima i dalje postoje značajne razlike.\nOn je dodao da je sporazum moguć, ako EU promeni svoje stavove sa kojima nastupa u pregovorima.\nZbog pandemije koronavirusa ovo je drugi put da pregovarači razgovaraju lično, nakon što su se u junu obe strane složile da "intenziviraju" pregovore.


Fudbalska reprezentacija Bosne i Hercegovine sa 905 bodova zauzima 21. mjesto na novoj FIFA rang listi objavljenoj danas.\nZmajevi su u odnosu na prošlomjesečnu listu napredovali jednu poziciju.\nProtivnik Zmajeva iz kvalifikacija za SP u Rusiji, reprezentacija Belgije je najbolje rangirana selekcija svijeta. Od ostalih suparnika iz kvalifikacione grupe najbolje je rangirana Grčka, koja je na 39. poziciji, Kipar zauzima 77. mjesto, a Estonija je 88. selekcija svijeta.\nOdmah iza Belgije je Argentina, a slijede Španija, Njemačka, Čile, Brazil, Portugal, Kolumbija, Engleska i Austrija.\nOd reprezentacija iz regiona najbolje je rangirana Hrvatska, koja je 18. reprezentacija svijeta. Albanija je 36., Srbija 51. , Slovenija 59., Crna Gora 84., Makedonija 138…\nPrevious Još devet dobara proglašeno nacionalnim spomenikom Bosne i Hercegovine (Foto)\nNext Godišnjica masakra na Markalama: Poginulo 67 sugrađana, a ranjena 142\nNavijači reprezentacije Sjeverne Irske još su jučer stigli u Sarajevo gdje će u sutra navečer prisustvovati utakmici Lige nacija u kojoj će njihova reprezentacija odmjeriti snage protiv selekcije Bosne


Tokom ledenih dana grejanje bez prekida | Beograd news\nSnabdevanje potrošača toplotnom energijom tokom ledenih dana odvijaće se 24 sata dnevno.\nAutor:\tDanijela Radojević\t26.02.2018.\nSistem daljinskog grejanja Javnog komunalnog preduzeća “Beogradske elektrane” u potpunosti je spreman za proizvodnju, distribuciju i isporuku toplotne energije svojim korisnicima i pri izuzetno niskim spoljnim temperaturama vazduha, koje su najavljene za naredni period.\nIz Beogradskih elektrana navode da će se snabdevanje potrošača toplotnom energijom tokom ledenih dana odvijati 24 sata dnevno.\nZa celokupnu grejnu sezonu, kao i za predstojeći talas izuzetno hladnog vazduha, obezbeđene su potrebne količine svih energenata koje su neophodne za proizvodnju toplotne energije.\nIz elektrana navode i da su sve stručne službe i terenske ekipe preduzeća u stalnoj pripravnosti.\nAutor:\tDanijela Radojević\t- Feb 26, 2018


O nama » Podela flajera\nFlyer je marketinška agencija koja pruža usluge dizajna, štampe\ni podele reklamnog materijala na teritoriji cele Srbije.\nŠtampa svih formata flajera za potrebe direktnog marketinga, kao i ostale usluge štampe su u stalnoj ponudi.\nVaša reklama treba da sadrži jasnu poruku, da prati trendove dizajna i da dopre do kupca. Zato nudimo uslugu dizajna i pripremu za štampu reklamnog materijala (flajera)\nFlyer je marketinška agencija koja svojim klijentima pruža najsigurniju distribuciju reklamnog materijala – flajera, kataloga, obaveštenja i sl… Vršimo detaljno distribuciju letaka kako po gradu, tako i po prigradskim mestima, a sve to u veoma kratkom vremenskom periodu. Naše višegodišnje iskustvo i odlična organizacija dale su veoma dobre rezultate našim klijentima u raznim sferama poslovanja.\nDugoročnost i stalni rast firme su\no čemu svedoče naši stalni, ali i novi klijenti.\nKroz distribuciju flajera Vaša reklama stiže direktno do potencijalnih potrošača, što ovaj vid reklamiranja čini daleko učinkovitijim od ostalih, čak i do 70%, što pokazuju i istraživanja.\nUčinkovitost distribucije flajera je 2-10%, što znači da na 1000 podeljenih flajera dobijate 20-100 novih potrošača.\nVaš marketing servis\nKroz distribuciju flajera Vaša reklama stiže direktno do potencijalnih potrošača, što ovaj vid reklamiranja čini daleko učinkovitijim od ostalihŠtampa svih formata flajera za potrebe direktnog marketinga, kao i ostale usluge štampe su u stalnoj ponudi.\nOva univerzalna metoda reklamiranja, ali i poboljšanja imidža je pogodna za bilo koju vrstu biznisa, bez obzira na polje delatnosti. Istraživanja pokazuju da se brojem podeljenih flajera srazmerno povećava i broj klijenata, a tako direktno i dobit firme.


Evropska centralna banka - Sputnjik Srbija\n16:22 15 Maj 2021\nPoslednjih nekoliko godina mnogi stručnjaci su mozgali nad pitanjem: kome zaista odgovara grčka kriza koja umalo što nije uništila evro? Eksperti iz Lajbnic Instituta za ekonomska istraživanja iz Halea u ponedeljak su objavili veoma interesantan odgovor na to pitanje.\nPredsednik Evropske centralne banke Mario Dragi izjavio je u subotu da je odgovor na krizu u Grčkoj „u rukama grčke vlade“, dodavši da je „potrebno mnogo više rada, i to hitno“.\nHaos u Frankfurtu, više od 90 povređenih (video)\nDevedeset policajaca je povređeno, a više od 100 demonstranata je prijavilo iritacije očiju od suzavca danas u neredima u Frankfurtu, tokom protesta zbog otvaranja nove zgrade Evropske centralne banke. U centru Frankfurta počeo je novi protest protiv mera štednje na kojem učestvuje više od 20.000 ljudi.


"Moramo da napadnemo Zvezdu i pobedimo, ali..." - Crvena zvezda info\n“Moramo da napadnemo Zvezdu i pobedimo, ali…”\n"Moramo da budemo i pametni i inteligentni", izjavio je Bo Henriksen pred gostovanje na stadionu Rajko Mitić\nFudbaleri Crvene zvezde će u četvrtom kolu grupne faze Lige Evrope pred svojim navijačima dočekati vicešampiona Danske - Midtjiland.\nBiće to revanš duel ovih timova, koji su megdan delili pre nešto manje od dve sedmice u Heringu (1:1). Trener Vukova Bo Henriksen ističe da njegova ekipa mora da pobedi, ukoliko želi da nastavi sa borbom u drugom po kvalitetu evropskom takmičenju.\n"Nema sumnje da moramo da pobedimo. Pred nama je ključan meč u borbi za nastavak takmičenja. To znači da moramo da napadnemo, ali i da budemo pametni i inteligentni", izjavio je Henriksen\nPosle remija u Danskoj, ima ogromno poštovanje prema srpskom šampionu.\n"Imamo osećaj da smo zaslužili više iz prve utakmice posle dobrog nastupa kod kuće, ali ovde dolazimo puni poštovanja za Crvenu zvezdu. Znamo da ima dobar tim, prvi u grupi, sa puno iskusnih igrača. U situaciji smo u kojoj nam je potrebna pobeda. Naravno da ćemo učiniti sve u svojoj moći. Svaki susret je posebna priča i nadam se da ćemo biti u poziciji da stvorimo prednost i pokažemo da smo bolji tim".\nOd remija sa Zvezdom, Midtjiland je vezao tri pobede na domaćoj sceni.\n"U dobrom smo ritmu, veliki broj igrača odlično izgleda i jedva čekam da ih ponovo vidim u akciji. Snagom, energijom i optimizmom koji leži u ovom timu, možemo da im naškodimo", istakao je Bo Henriksen.\nIstakao je da se raduje što će moći da vodi ekipu u paklenoj atmosferi koju na stadionu Rajko Mitić prave verni Zvezdini navijači.\n"Zbog takvih stvarih se fudbal i igra. Zadovoljstvo je doći u sredinu u kojoj su ljudi strastveni i vole da izraze svoja osećanja u divljoj atmosferi. To daje dodatnu energiju i našim igračima i pomaže im da se prilagode i napreduju".\nNjegovo mišljenje deli i kapiten sastava iz Heringa Erik Svjatčenko.\n"Radujemo se što ćemo igrati u takvoj atmosferi. Uvek je zabavnije igrati pred 25.000 ljudi nego pred praznim tribinama. Lično, radujem se što ću iskusiti drugu kulturu, koja je fanatična i svakako pruža veliku podršku", istakao je Svjatčenko.


Organizacija starješina VRS: Tražimo povlačenje Izvještaja o Srebrenici\n12/07/2018 | 12:00 ⇒ 14:28 | Autor: RTRS\nZbog nastavka antisrpske histerije u Bosni i Hercegovini i dijelom okruženja usmjerene na etiketiranje Republike Srpske, kao genocidne tvorevine i optužbe Srba kao genocidnog naroda, pozivajući se na Izvještaj Komisije Vlade Republike Srpske za ispitivanje događaja u, i oko Srebrenice od 10. do 19. jula 1995. godine, Organizacija starješina Vojske Srpske traži od Narodne skupštine odbacivanje i povlačenje ovog izvjštaja. Ztražiće potom i povlačenje tog izvještaja i spiska od oko 22 hiljade pripadnika Vojske Republike Srpske i snaga MUP-a, koji su navodno učestvovali u operaciji na Srebrenici.\nVojska Republike SrpskeFoto: RTRS\nKomisija o Srebrenici formirana je uz prijetnje visokog predstavnika u BiH Pedija Ešdauna, a njeni članovi, nesvjesni odgovornosti, dostavili su 2004. godine Izvještaj Vladi Dragana Mikerevića, koji je prihvaćen, a potom javno podržan od predsjednika Republike Srpske Dragan Čavić, čime je ubrzana satanizacija srpskog naroda i otvoren lov na pripadnike VRS zbog masakra u Srebrenici.\nOvo je bio nerazuman i sraman čin srpskih vlasti, koji su radi očuvanja fotelja prodali dušu đavolu, a srpskom narodu stavili omču oko vrata.\nSrpski narod je prošao katarzu i suviše skupo platio svoju slobodu cementirajući u temelje Republike Srpske 30.000 najboljih sinova i kćeri srpskog naroda, koji ne zaslužuju da im vlasti na takav sramni način vraćaju. Republika Srpska je svetinja i niko nema pravo da je naziva genocidnom tvorevinom još manje da Srbe etiketira genocidnim narodom, koji je sam preživio genocid u Drugom svjetskom ratu od strane NHD, u čijim su jedinicama masovno učestvovali pripadnici bošnjačkog naroda, a čiji potomci ga danas proglašavaju "genocidnim" narodom.\nUtvrđivanje istine o Srebrenici je istorijski neophodan proces, koji traži ozbiljan istorijsko-naučni pristup, kao jedini koji može da dovede do sagledavanja stvarnih razmjera događaja, koji su se dešavali u Podrinju tokom proteklog rata.\nSasvim je jasno da postoji evidentni događaji u Podrinju tokom trajanja rata u BiH od 1992. do 1995. godine i da je bez sagledavanja njihovog ukupnog toka i objektivnih okolnosti nemoguće sagledati njihovu cjelinu i da ih je nemoguće smjestiti u objektivne istorijske tokove.\nOrganizacija starješina Vojske Republike Srpske bezuslovno traži od Narodne skupštine Republike Srpske odbacivanje Izvještaja Komisije Vlade Republike Srpske za ispitivanje događaja u, i oko Srebrenice od 10. do 19. jula 1995. godine usvojenog 2004. godine i spiska oko 22.000 ljudi iz Podrinja i sarajevske regije, navodnih učesnika zločina u Srebrenici.\nIstovremeno tražimo od Vlade Republike Srpske da isti izvještaj i sporni spisak od 22.000 pripadnika VRS i MUP-a proglase nevažećim.\nGovedarica ruši srpski blok\nGO SDS-a odbio žalbe o isključenju; Bjelica traži smjenu stranačkog rukovodstva\n17:49 > Cvijanović: Zvornik jedan od bedema političke moći SNSD-a\n17:38 > Sastanak Čubrilovića i banjalučkog članstva\n16:25 > Završena blokada u ŠG "Klekovača-Potoci", Kecman preuzeo dužnost\n15:17 > PDP će djelovati opoziciono u novom sazivu NSRS


Beogradski izbori: Izbornim listama uplaćeno 60,2 miliona dinara - Politika - Dnevni list Danas\nPočetna » Vesti » Politika » Beogradski izbori: Izbornim listama uplaćeno 60,2 miliona dinara\nGrad Beograd uplatio je danas 60,2 miliona dinara izbornim listama koje su učestvovale na izborima za Skupštinu grada koji su održani 3. aprila, a osvojile su više od jedan odsto glasova, potvrdio je danas zamenik gradonačelnika Goran Vesić.\nSuma uplaćena iz javnih izvora za pokriće troškova izborne kampanje koja dobije svaka izborna lista opredeljuju se prema broju glasova osvojenim na izborima, navedeno je Vesićevoj pisanoj izjavi.\nIzbornoj listi „Aleksandar Vučić – Zajedno možemo sve“, koja je osvojila 48 odborničkih mesta, uplaćeno je 18.650.450,13 dinara, izbornoj listi „Vladeta Janković – Ujedinjeni za pobedu Beograda“ koju će predstavljati 26 odbornika uplaćeno je 11.022.379,53 dinara dok je izbornoj listi „Moramo – za dobar grad“ koja je dobila 13 odbornika prebačeno 6.514.883,26 dinara, navodi Vesić.\nIzborne liste „Milica Đurđević Stamenkovski – srpska stranka Zavetnici“ i „Boško Obradović – srpski pokret DVERI- POКS- Miloš Parandilović-Patriotski blok za obnovu kraljevine Srbije“ koje su osvojile po četiri mandata dobile uplate od po 3.394.308,93 dinara, objavio je Vesić u pisanoj izjavi.\nUplate iz budžeta grada Beograda su, kako je naveo, dobile i one izborne liste koje nisu prešle cenzus od tri odsto glasova za ulazak u Skupštinu grada Beograda, ali su osvojile su više od jedan odsto glasova, odnosno 0,2 odsto glasova ako su izborne liste nacionalnih manjina.\nIzbornim listama „Dr Vojislav Šešelj – Srpska radikalna stranka“, „Duško Vujošević-Boris Tadić-Ajmo ljudi“, „Vojin Biljić-SUVERENISTI-Saša Radulović-Milan Stamatović-dr Jovana Stojković“ i „Ruski manjinski savez za Beograd – ALEКSANDAR BUHANAC“ uplaćeno je po 2.007.387,00 dinara, navodi Vesić u pisanoj izjavi koja je objavljena i na portalu grada Beograda.\nBeogradski izboriIzbori 2022izborne listeSkupština BeogradaBeograd


Prvih šest meseci poslovanja Dobre torbe u brojkama - Marketing Mreža\nPrvih šest meseci poslovanja Dobre torbe u brojkama\nPrvih šest meseci poslovanja je ključno za pokretanje svakog biznisa. To je trenutak kada vas svi biznis konsultanti savetuju da se osvrnete na rezultate vašeg poslovanja i zajedno sa timom odlučite kako ćete dalje razvijati vaše preduzeće.\nZa prvih šest meseci, Dobra torba je postala prepoznatljiv brend i postigla planirani obim prodaje. „Najviše smo ponosni jer smo uspeli da obezbedimo zaradu za 11 žena bez stalnog zaposlenja i redovnih prihoda i da osnažimo pet ženskih udruženja koja okupljaju žene uključene u proizvodnju. Zahvaljujući ovim rezultatima, Dobra torba je prepoznata kao dobar i održiv model socijalnog preduzetništva i ekonomskog osnaživanja žena“, navodi se na Blogu Dobra torba.\nKako je izgledalo poslovanje Dobre torbe u periodu od 1. marta do 1. septembra 2013. godine i koji su rezultati postignuti, pogledajte u infografiku ispod.


Izetbegović: Referendum će proći, a BiH će ostati, pozivam Bošnjake da budu strpljivi — Radio Velkaton : Radio Velkaton\nUoči današnjeg referenduma o Danu Republike Srpske u tom entitetu, predsjedavajući Predsjedništva BiH Bakir Izetbegović u razgovoru za Klix.ba pozvao je Bošnjake povratnike da ne nasjedaju na eventualne provokacije.\nPodsjećamo, Republika Srpska sutra provodi antiustavni referendum i pita svoje građane da li su za to da se 9. januar proslavlja i obilježava kao dan tog entiteta. Referendum je raspisala Narodna Skupština Republike Srpske kao reakciju na odluku Ustavnog suda BiH s kraja prošle godine, koji je po apelaciji predsjedavajućeg Izetbegovića donio odluku da je 9. januar kao dan RS-a neustavan te da je potrebno izvršiti usaglašavanjem sa Ustavom BiH. Uprkos toj odluci i prošlosedmičnoj odluci Ustavnog suda BiH o privremenoj zabrani održavanja referenduma, vlasti u manjem bh. entitetu nisu odustali od namjere da sprovedu referendum, iako je i međunarodna zajednica reagovala pozivanjem na njegovo otkazivanje. Nakon održavanja referenduma na potezu će biti Tužilaštvo BiH koje treba zaštititi ustavni poredak BiH.


Ekonomija - datum: 2019-12-06 URA POZIVA VLADU DA ODUSTANE OD KONCESIJE\nAerodrom Tivat Rasipaju se novcem od Aerodroma\nDavanje Aerodroma pod koncesiju je katastrofalan, neodgovoran i sebičan potez Vlade, koja time želi da pokrije budžetske rupe koje je stvorila svojom neodgovornom ekonomskom politikom i sebi „kupi” dodatnih nekoliko godina nesmetanog rasipništva, ocijenili su iz GP URA.\n– Jer ko bi normalan i odgovoran bio spreman da proda sopstvenu kuću, da bi mogao da se baškari po skupim restoranima i pije šampanjce koje ne može priuštiti, sem ekonomskih magova iz Vlade, koji su sebe toliko finansijski obezbijedili, stanovima, satovima, automobilima i oročenim milionima, pa znaju da neće dijeliti sudbinu svih građana kada dođe do neizbježnog sloma javnih finansija – naveli su u saopštenju.\nURA podsjeća da ovakvo postupanje Vlade ubrzava put u ekonomsku propast Crne Gore, a da će sve tadašnje nevolje građana „sadašnji predstavnici Vlade posmatrati sa dalekih i egzotičnih ostrva”.\n– Ukoliko im dozvolimo takvo ponašanje, ukoliko budemo ćutali i prihvatali sva nepočinstva vlasti i njenih predstavnika, zar iko misli da će Milo Đukanović, Duško Marković i ostali članovi Vlade, ostati u Crnoj Gori i dijeliti sudbinu građana i sve posledice koje njihova politika stvara? Neće, kao što već i danas ne koriste usluge posrnulog zdravstvenog sistema koji su uništili, već sebi plaćaju najbolje klinike širom svijeta, o kojima većina građana može samo da sanja – ukazali su u pokretu URA.\nIstakli su da je ključni problem bio što je takav vrijedan resurs predat na upravljanje parazitskom menadžmentu iz SD, koji su nemilice zapošljavali svoje partijske kadrove\n– Umjesto razvijenih Aerodroma imamo zarobljeno preduzeće opterećeno partijskim vojnicima – ocijenili su iz URA i pozvali Vladu da „odustane od namjere da porodično srebro prodaje za kockarske dugove”.


Deca digitalnog doba - Devora Hajtner | Knjiga.ba knjižara\nPisac: Devora Hajtner\nMnogi roditelji brinu da će im deca postati ovisna o digitalnim uređajima, kao i da će zbog njih postati otuđeni i odsutni. Stručnjak za medije i tehnologije, dr Devora Hajtner, veruje da tehnologija zapravo pruža ogroman potencijal našoj deci – naravno, ukoliko im roditelji pomognu da se izbore sa izazovima.\nSuštinska poruka ove knjige jeste da je deci neophodno mentorstvo, a ne (samo) nadgledanje. Istovremeno, zaslužuju više empatije od svojih roditelja odrastajući u svetu digitalnih komunikacija. Knjiga vam nudi savete o tome kako da deci pomognete da prevaziđu izazove prijateljstva i identiteta, česte među decom koja se redovno dopisuju, igraju video igrice i aktivno koriste društvene mreže.\nU ovom veoma korisnom vodiču, dr Devora Hajtner suočava roditelje sa činjenicom da je mudrost koju su „sakupili“ tokom života jednako važna i neophodna kao i dodatak digitalnim veštinama njihove dece – a kada se uspešno kombinuju, pametno rezonovanje i tehničke veštine, kreiraju odgovorne osobe modernog, digitalnog doba.\nMnogi roditelji brinu da će im deca postati ovisna o digitalnim uređajima, kao i da će zbog njih postati otuđeni i odsutni. Stručnjak za medije i tehnologije, dr Devora Hajtner, veruje da tehnologija zapravo pruža ogroman potencijal našoj deci – naravno, ukoliko im roditelji pomognu da se izbore sa izazovima. Suštinska poruka ove knjige jeste da je deci neophodno mentorstvo, a ne (samo) nadgledanje. Istovremeno, zaslužuju više empatije od svojih roditelja odrastajući u svetu digitalnih komunikacija. Knjiga vam nudi savete o tome kako da deci pomognete da prevaziđu izazove prijateljstva i identiteta, česte među decom koja se redovno dopisuju, igraju video igrice i aktivno koriste društvene mreže. U ovom veoma korisnom vodiču, dr Devora Hajtner suočava roditelje sa činjenicom da je mudrost koju su „sakupili“ tokom života jednako važna i neophodna kao i dodatak digitalnim veštinama njihove dece – a kada se uspešno kombinuju, pametno rezonovanje i tehničke veštine, kreiraju odgovorne osobe modernog, digitalnog doba.\nŠkola biznisa - za ljude\nRobert T. Kiyosaki, Šeron...\nRonald D. Davis, Eldon M.\nNLP za tinejdžere\nDžordž S. Klejson